Νεκτάριος Ταβερναράκης: «Δεν είμαστε προγραμματισμένοι να πεθάνουμε» - Ηράκλειο - Νέα Κρήτη\nΤώρα διαβάζετε: Νεκτάριος Ταβερναράκης: «Δεν είμαστε προγραμματισμένοι να πεθάνουμε»\nΑνανέωση 26/11/2019, 21:00\nΝεκτάριος Ταβερναράκης: «Δεν είμαστε προγραμματισμένοι να πεθάνουμε»\nΟ πρόεδρος του ΙΤΕ για τη σημασία της έρευνας\n«Η έρευνα που γίνεται σήμερα είναι αυτή που οδηγεί στο “αύριο” και αποτελεί την απάντηση στην κρίση»\nΗ επιστήμη δίνει τη μάχη για την αντιμετώπιση ασθενειών που συνδέονται με τη γήρανση, με τις πιθανότητες αύξησης του προσδόκιμου ζωής του ανθρώπου να μην είναι πια επιστημονική φαντασία.\nΕλπιδοφόρα επιστημονικά μηνύματα από άλματα που αφορούν εν γένει την ποιότητα ζωής και τη μάχη ασθενειών, τα οποία μας έρχονται από τον πρόεδρο του Διοικητικού Συμβουλίου του Ιδρύματος Τεχνολογίας και Έρευνας (ΙΤΕ), καθηγητή στην Ιατρική Σχολή του Πανεπιστημίου Κρήτης, μέλους του Επιστημονικού Συμβουλίου European Research Council (ERC) και ακαδημαϊκού μέλους της Ακαδημίας Αθηνών κ. Νεκτάριου Ταβερναράκη.\nΈνας κορυφαίος επιστήμονας της Κρήτης, ο οποίος μιλάει στη “Νέα Κρήτη” με την ευκαιρία μιας ακόμη βράβευσης στο πρόσωπό του, καθώς εξελέγη τακτικό μέλος της Εθνικής Ακαδημίας Επιστημών της Γερμανίας “Λεοπολντίνα” (Leopoldina), στην τάξη των Νευροεπιστημών, όντας ο δεύτερος Έλληνας επιστήμονας που γίνεται μέλος του κορυφαίου αυτού ευρωπαϊκού θεσμού.\n* Κύριε Ταβερναράκη, μια ακόμη μεγάλη τιμή, αυτή τη φορά από την Εθνική Ακαδημία Επιστημών της Γερμανίας, της οποίας εκλεχθήκατε μέλος, έρχεται να προστεθεί στο βιογραφικό σας. Πώς νιώθετε που εκπροσωπείτε την Ελλάδα και την Κρήτη και ως επιστήμονας και ως πρόεδρος του ΙΤΕ;\n«Το γεγονός ότι, παρ’ όλα τα σημαντικά προβλήματα, Έλληνες επιστήμονες οι οποίοι δραστηριοποιούνται σε ελληνικά ερευνητικά κέντρα και πανεπιστήμια πετυχαίνουν να διεξάγουν έρευνα αντίστοιχη εκείνης που γίνεται σε φημισμένα ακαδημαϊκά και ερευνητικά Ιδρύματα του εξωτερικού, να εξασφαλίζουν εξαιρετικά ανταγωνιστικές χρηματοδοτήσεις, να δημοσιεύουν στα καλύτερα διεθνή επιστημονικά περιοδικά, με υψηλότατη απήχηση, και να τιμούνται με ιδιαίτερα σημαντικές διακρίσεις, αποδεικνύει ότι είναι εφικτό να γίνει έρευνα με αξιώσεις και στην Ελλάδα. Υπάρχουν, όπως τους αποκαλούμε, “θύλακες αριστείας” στη χώρα».\n* Η σύνδεση της κοινωνίας με την επιστημονική και ερευνητική κοινότητα και η κοινή πορεία των κρητικών Ινστιτούτων και Ιδρυμάτων, που αποτελούν και προσωπικό σας στοίχημα, απέχει ακόμα πολύ από το να γίνει πράξη;\n«Το ΙΤΕ αποτελεί ένα περιβάλλον ανοιχτό στην κοινωνία, διοργανώνοντας δράσεις όπως επισκέψεις σχολείων στα ερευνητικά του εργαστήρια, αλλά και ημερίδες, όπως η “Βραδιά Ερευνητή”, ένας πανευρωπαϊκός θεσμός που διοργανώνεται κάθε χρόνο την τελευταία Παρασκευή του Σεπτέμβρη σε πόλεις της Ευρώπης. Προς την ίδια κατεύθυνση, συνεργαζόμαστε στενά με τον Δήμο Ηρακλείου για την προώθηση της Διά Βίου Μάθησης και με την Περιφέρεια Κρήτης για την ανάπτυξη του εκπαιδευτικού τουρισμού. Εκτός από την πρωτογενή έρευνα, σημαντική προτεραιότητά μας στο ΙΤΕ είναι και η εκπαίδευση, η δημιουργία της επόμενης γενιάς επιστημόνων. Για τον σκοπό αυτό, το Ίδρυμα συνεργάζεται στενά, έχοντας συνάψει μνημόνια συνεργασίας, με τα Ανώτατα Εκπαιδευτικά και τα Ερευνητικά Ιδρύματα του νησιού. Ειδικότερα για την Κρήτη, η αλληλεπίδραση με το Πανεπιστήμιο, το Πολυτεχνείο, το Ελληνικό Μεσογειακό Πανεπιστήμιο, το Ελληνικό Κέντρο Θαλασσίων Ερευνών, αλλά και το Μεσογειακό Αγρονομικό Ινστιτούτο Χανίων, έχει δημιουργήσει ένα μοναδικό οικοσύστημα επιστημονικής έρευνας και ανάπτυξης καινοτομίας. Θεωρώ ότι το περιβάλλον που έχει διαμορφωθεί αποτελεί μια σπάνια όαση που χαρακτηρίζεται από τη διεπιστημονικότητα, κάτι μοναδικό για τα ελληνικά και σπάνιο για τα διεθνή δεδομένα».\n* Τα τελευταία χρόνια και η Ελλάδα δείχνει να συνειδητοποιεί ότι η έρευνα και η τεχνολογία μπορούν να αποτελέσουν την αιχμή του δόρατος για τη χώρα, τόσο σε επίπεδο “ανάπτυξης” και παραγωγής πρωτότυπης καινοτομίας, όσο και για την ανάσχεση της φυγής των νέων στο εξωτερικό. Νιώθετε ότι η πολιτική ζωή της Ελλάδας είναι έτοιμη να δώσει τα χέρια για το μεγάλο αυτό άλμα; Πώς το βιώνετε σε επίπεδο στήριξης των προσπαθειών σας στο ΙΤΕ;\n«Στην Ελλάδα είναι σημαντικό να δημιουργηθεί ένα κατάλληλο και ευνοϊκό θεσμικό πλαίσιο, το οποίο να μη “φιμώνει” αλλά να απλοποιεί και να διευκολύνει τη δημιουργία spin-offs από ερευνητικά κέντρα και πανεπιστήμια. Είναι εξίσου σημαντικό να καλλιεργήσουμε μια κουλτούρα που να ενθαρρύνει τους ερευνητές και τους πανεπιστημιακούς καθηγητές να δραστηριοποιηθούν επιχειρηματικά, αξιοποιώντας έτσι τα ερευνητικά τους αποτελέσματα. Πρωτοβουλίες όπως αυτές που προαναφέρθηκαν συμβάλλουν καταλυτικά στη δημιουργία ενός ευνοϊκού ερευνητικού οικοσυστήματος, για εκείνους που επιθυμούν να επιστρέψουν. Είμαι όμως αισιόδοξος, καθώς τα τελευταία χρόνια παρατηρώ μια αυξανόμενη τάση προς την ανάπτυξη της καινοτομίας και της επιχειρηματικότητας. Το ΙΤΕ, μέσω του Δικτύου “ΠΡΑΞΗ”, παρέχει ενεργή υποστήριξη στους Έλληνες ερευνητές σε θέματα προστασίας και αξιοποίησης των ερευνητικών αποτελεσμάτων. Ελπίζω σύντομα να διαμορφωθεί και στην Ελλάδα ένα κατάλληλο και αποτελεσματικό θεσμικό πλαίσιο, αντίστοιχο εκείνου άλλων ευρωπαϊκών χωρών, που θα στοχεύει στη διευκόλυνση της επιστημονικής έρευνας και της αξιοποίησης των ερευνητικών αποτελεσμάτων. Όλα όσα απολαμβάνουμε και θεωρούμε πλέον δεδομένα στην καθημερινή μας ζωή από τις συσκευές επικοινωνίας και το διαδίκτυο, ως τις εξελίξεις στην υγεία και τις νέες θεραπείες, έχουν προκύψει μέσα από έρευνα και επιστημονική ενασχόληση. Η έρευνα που γίνεται σήμερα είναι αυτή που οδηγεί στο “αύριο” και αποτελεί την απάντηση στην κρίση. Είναι προς όφελος της Ελλάδας η σύνδεση της επιστήμης και της έρευνας με την κοινωνία να αποτελέσει στρατηγικό στόχο στον αναπτυξιακό της σχεδιασμό. Έτσι θα μπορέσουμε να έχουμε πραγματικό όφελος από την έρευνα, θα μπορέσουμε να έχουμε ουσιαστική ανάπτυξη, ώστε τελικά να ξεπεράσουμε την κρίση. Έρευνα και ανάπτυξη αποτελούν συνυφασμένες έννοιες, καθώς η επένδυση στην έρευνα είναι απαραίτητη για να υπάρξει ανάπτυξη. Είναι σημαντικό ότι, παρ’ όλα τα προβλήματα της ελληνικής οικονομίας, η Πολιτεία έχει στρατηγικά στραφεί προς την ενίσχυση της έρευνας. Θεωρώ ότι η έρευνα αποτελεί παρακαταθήκη για το μέλλον, είναι η επένδυση και οδηγός προς στο μέλλον».\n* Έχετε κουραστεί να απαντάτε σε παρόμοιες ερωτήσεις, όμως ο πειρασμός είναι μεγάλος. Πιστεύετε ότι το να βρούμε το “κλειδί” για την αντιμετώπιση ασθενειών που στοιχειώνουν τη ζωή μας είναι εφικτό στο κοντινό μέλλον;\n«Στη σημερινή εποχή, ακούμε συχνά ότι βρέθηκε το ελιξίριο της γήρανσης ή της νεότητας, το φάρμακο για τον καρκίνο, για το AIDS, για το Αλτσχάιμερ. Όλα αυτά απέχουν πολύ από την πραγματικότητα, καθώς η επιστημονική έρευνα είναι μια επίπονη και μακροχρόνια ερευνητική προσπάθεια, ενώ η πρόοδος που συντελείται είναι σταδιακή. Στις ανεπτυγμένες κοινωνίες όπου υπάρχουν καλύτερες συνθήκες διαβίωσης, το προσδόκιμο ζωής αυξάνει και υπάρχουν χώρες όπως η Ιαπωνία και η Σουηδία όπου το ποσοστό των υπεραιωνόβιων, δηλαδή των ανθρώπων πάνω από 85 ετών, έχει εκτιναχτεί. Ωστόσο, “ου γαρ έρχεται μόνο το γήρας”, καθώς το συνοδεύουν ασθένειες που σχετίζονται με τη γήρανση, όπως οι νευροεκφυλιστικές νόσοι, τα καρδιαγγειακά νοσήματα, τα εγκεφαλικά επεισόδια, ο διαβήτης τύπου 2, ο καρκίνος και άλλα νοσήματα. Όμως, υπάρχει αποτελεσματική στρατηγική αντιμετώπισης των παραπάνω; Ενδέχεται η στρατηγική να αντιμετωπίζουμε μία-μία τις παθολογικές καταστάσεις που σχετίζονται με τη γήρανση να μην είναι η καταλληλότερη. Αν ακολουθούσαμε μια ουσιαστική και όχι συμπωματική αντιμετώπιση, δηλαδή αν καταφέρναμε να επιβραδύνουμε τη γήρανση αντί να θεραπεύουμε σταδιακά κάθε ένα από τα νοσήματα που σχετίζονται με αυτή, θα επιτυγχάναμε πολύ μεγαλύτερη αύξηση του προσδόκιμου ζωής, και θα είχαμε περισσότερα οφέλη».\n* Πόσο μακριά βρίσκεται το όνειρο να νικήσουμε τα γηρατειά και τον θάνατο; Είναι τελικά ένα λάθος στον... προγραμματισμό μας ή μια φυσική επιλογή;\n«Έχουμε διαπιστώσει ότι μπορούμε να αυξήσουμε τη διάρκεια ζωής πειραματόζωων κατά 6 έως 7 φορές, μέσω του θερμιδικού περιορισμού και της μείωσης των επιπέδων της ινσουλίνης. Εφαρμόζοντας τις ίδιες παρεμβάσεις στον άνθρωπο, θα μπορούσαμε να αυξήσουμε το προσδόκιμο ζωής του στα 600 χρόνια, κάτι που όμως δε συμβαίνει λόγω τεχνικών και ηθικών θεμάτων. Παρόλο που ακόμη δεν έχει βρεθεί το ελιξίριο της νεότητας, μπορούμε, μέσω της Γηριατρικής, πολλά από τα οφέλη που έχουμε ανακαλύψει σε οργανισμούς-ζωικά μοντέλα να τα μεταφέρουμε στον άνθρωπο κι έτσι να αντιμετωπίσουμε ασθένειες που συνδέονται με τη γήρανση και ίσως να αυξήσουμε το προσδόκιμο ζωής του ανθρώπου. Μέσα από την έρευνα, μάθαμε ότι η γήρανση προκαλείται από συσσώρευση βλαβών, ότι οι οργανισμοί δεν είναι προγραμματισμένοι να πεθαίνουν, ότι δεν υπάρχουν εγγενή όρια για το πόσο μπορεί να ζήσει ένας οργανισμός και άλλες σημαντικές πληροφορίες. Παράλληλα, η γήρανση αποτελεί και προσωπική υπόθεση, καθώς η γενετική μας ταυτότητα, η φυσιολογική μας κατάσταση, και το περιβάλλον στο οποίο μεγαλώνουμε είναι παράμετροι οι οποίες οδηγούν σε μια μοναδική πορεία προς τη γήρανση για τον καθένα από εμάς. Συνεπώς, η εξατομικευμένη Ιατρική, δηλαδή οι εξατομικευμένες παρεμβάσεις είναι πολύ σημαντικές για να μπορέσουμε να αντιμετωπίσουμε ατομικά τα προβλήματά μας. Παρόλο που έχουν γίνει σημαντικά βήματα, υπάρχουν ακόμα πολλά αναπάντητα ερωτήματα, στα οποία οι απαντήσεις δε θα αργήσουν να έρθουν. Για παράδειγμα, το αν μπορούν τα βλαστοκύτταρα να χρησιμοποιηθούν για να νικήσουμε τη γήρανση και για την αναγέννηση ιστών και οργάνων, καθώς και το κατά πόσο θα μπορούσε η κλωνοποίηση να χρησιμοποιηθεί για να δημιουργούμε μοσχεύματα που να μην απορρίπτονται από τον οργανισμό μας».\n* Το “αύριο” σάς τρομάζει; Πώς το φαντάζεστε μέσα από την οπτική του επιστήμονα που ασχολείται με τους γρίφους της ίδιας μας της ύπαρξης;\n«Στο πλαίσιο της 4ης Βιομηχανικής Επανάστασης, οι νέες τεχνολογίες υπόσχονται να ξεπεράσουν ή να επιβραδύνουν προβλήματα του ανθρώπου όπως οι αρρώστιες, οι αναπηρίες και η διαδικασία της γήρανσης. Τίθενται μάλιστα ζητήματα συγχώνευσης ανθρώπων με μηχανές και δημιουργίας νέων οργανισμών, τόσο διαφορετικών, οι οποίοι δε θα εντάσσονται στη διαδικασία της βιολογικής εξέλιξης και θα αποτελούν νέα είδη. Η επιστήμη είναι το μέσο που οδηγεί την κοινωνία στην ανάπτυξη, αρκεί να αξιοποιηθεί με σωφροσύνη και με γνώμονα το όφελος της ανθρωπότητας. Χρειάζεται προσεκτική αναδιοργάνωση σχεδόν σε όλους τους τομείς της ανθρώπινης δραστηριότητας, καθώς και να είμαστε προετοιμασμένοι να προσαρμοστούμε στις σημαντικές αλλαγές που η μετάβαση αυτή θα επιφέρει. Υιοθετώντας σταδιακά προσεγγίσεις, προσαρμοσμένες στις εκάστοτε εξελίξεις, που έχουν ως προτεραιότητα τον άνθρωπο, μπορούμε να διαχειριστούμε καλύτερα τις επικείμενες μεγάλες αλλαγές».


Παίρνω αφορμή από ορισμένα μέτρα που ανακοίνωσε στη Θεσσαλονίκη ο πρωθυπουργός. Αποβλέπουν στο να συγκρατήσουν τις ανατιμήσεις στην ενέργεια, που τις έχουν προκαλέσει εξωγενείς αιτίες. Επίσης, στο να μειώσουν το κόστος των τηλεπικοινωνιών, ώστε να αυξηθεί η χρήση των ηλεκτρονικών μέσων, ιδίως από τους νέους. Και οι δύο στόχοι είναι απόλυτα θεμιτοί. Ο πρώτος αποτελεί πυροσβεστικό μέτρο για να αντιμετωπιστεί μια κατάσταση που ελπίζεται ότι θα είναι προσωρινή, ο δεύτερος εντάσσεται στην κυβερνητική στρατηγική της κοινωνίας της πληροφορίας\n(του Παναγή Βουρλούμη, από την εφημερίδα "ΚΑΘΗΜΕΡΙΝΗ")


Μιλώντας σε κοινή διάσκεψη Τύπου με τον Υπουργό Γεωργίας, Φυσικών Πόρων και Περιβάλλοντος, Δημήτρη Ηλιάδη, ύστερα από συνομιλίες, η κ. Δαμανάκη είπε ότι ο στόχος της Ευρωπαϊκής Επιτροπής είναι να τεθούν θέματα ναυτιλίας και ναυσιπλοΐας στα πλαίσια των συνομιλιών που γίνονται για την πορεία ένταξης της Τουρκίας στην Ε.Ε., προσθέτοντας ότι σε κάθε περίπτωση η Τουρκία θα κριθεί και από την ανταπόκρισή της στα θέματα αυτά.\nΟ κ. Ηλιάδης επεσήμανε ότι η κατοχή και η παραβίαση των δικαιωμάτων της Κυπριακής Δημοκρατίας και του κυπριακού λαού από μέρους της Τουρκίας δεν συμβαδίζει ούτε με το ευρωπαϊκό κεκτημένο ούτε με οποιανδήποτε έννοια διεθνούς νομιμότητας, και εξέφρασε ικανοποίηση που η κ. Δαμανάκη επαναλαμβάνει τη θέση της Επιτροπής για λύση των προβλημάτων στη βάση του ευρωπαϊκού και του διεθνούς δικαίου.\nΌπως είπε ο κ. Ηλιάδης, η επίσκεψη της κ. Δαμανάκη ''γίνεται κυρίως ενόψει της ανάληψης της προεδρίας του Ευρωπαϊκού Συμβουλίου από την Κυπριακή Δημοκρατία'', προσθέτοντας ότι ''ένα από τα μεγάλα θέματα που θα διαχειριστούμε και ενδεχομένως να αποφασιστούν επί κυπριακής προεδρίας είναι η μεταρρύθμιση της κοινής αλιευτικής πολιτικής, τα θέματα που αφορούν την κοινή οργάνωση της αγοράς, καθώς και το Ευρωπαϊκό Ταμείο Αλιείας''.\nΕίπε, επίσης, ότι η συνεργασία της Κύπρου με την Ευρωπαϊκή Επιτροπή και κυρίως με την κ. Δαμανάκη θα είναι ''ένας από τους ουσιαστικούς παράγοντες που θα διαμορφώσουν την κατάληξη των μεγάλων αυτών θεμάτων''.\nΟ κ. Ηλιάδης ανέφερε ότι στις συνομιλίες συζητήθηκαν θέματα που αφορούν τη μεταρρύθμιση της κοινής αλιευτικής πολιτικής, προσθέτοντας ότι η Κύπρος έχει εισηγήσεις, οι οποίες βρίσκονται ''στο ίδιο πλαίσιο σκέψης και αντίληψης'' με την κ. Δαμανάκη, όπως τη στήριξη της παράκτιας αλιείας, την πολιτική δημιουργίας υποδομών για την αλιεία και τους αλιείς.\nΣτη συνέχεια, είπε ότι η απορρόφηση των κοινοτικών κονδυλίων από την Κύπρο στους τομείς αυτούς είναι πλήρης, και αναφέρθηκε στα σημερινά εγκαίνια του αλιευτικού καταφυγίου στο Ζύγι, το οποίο, όπως σημείωσε, αποτελεί ''το μεγαλύτερο έργο υποδομής για την αλιεία που έγινε στην ιστορία της Κυπριακής Δημοκρατίας''.\nΠροετοιμασίες για την προεδρία\nΟ κ. Ηλιάδης είπε, επίσης, ότι η επίσκεψη της κ. Δαμανάκη έδωσε την ευκαιρία να συζητηθούν διάφορα θέματα κυπριακού ενδιαφέροντος, ''στα οποία έχουμε βρει ανταπόκριση, κατανόηση και θεωρούμε ότι οι συνομιλίες δεν ήταν απλώς εγκάρδιες και πολύ φιλικές, αλλά αποτελεσματικές για τα συμφέροντα της Ε.Ε. στον τομέα της κοινής αλιευτικής πολιτικής, αλλά και χρήσιμες για τα κυπριακά ενδιαφέροντα στους τομείς της αρμοδιότητας της κ. Δαμανάκη''.\nΌπως είπε, στις συνομιλίες με τον Υπουργό Γεωργίας συζητήθηκαν θέματα προετοιμασίας της κυπριακής προεδρίας της Ε.Ε. ''Έγκαιρα θέλουμε να θέσουμε τους στόχους και να τους προετοιμάσουμε'', είπε, προσθέτοντας ότι ''αυτήν τη στιγμή, η μεγαλύτερη πρόκληση για την ευρωπαϊκή αλιεία είναι η προετοιμασία και η απόφαση για τη μεγάλη μεταρρύθμιση της αλιευτικής πολιτικής''.\nΗ κατοχή δεν συμβαδίζει με το κεκτημένο\nΣ' ερώτηση αναφορικά με τα προβλήματα που αντιμετωπίζουν οι Κύπριοι αλιείς λόγω της τουρκικής κατοχής, καθώς και τις επιθέσεις που δέχονται από τον κατοχικό στρατό, η κ. Δαμανάκη είπε ότι ''για την Ευρωπαϊκή Επιτροπή, τα θέματα της ασφάλειας της αλιείας, τα θέματα της προστασίας των συνόρων μας είναι πολύ σημαντικά και αυτά δεν αφορούν μόνο την Κυπριακή Δημοκρατία, αφορούν όλη την ευρωπαϊκή ήπειρο''. ''Προβλήματα υπάρχουν παντού, αλλά αντιλαμβάνομαι ότι, εξ αιτίας του πολιτικού παρελθόντος, εδώ χρειάζεται να είμαστε ιδιαίτερα προσεκτικοί. Η γενική θέση της Επιτροπής είναι ότι τα ζητήματα αυτά λύνονται στο βαθμό που υπάρχει διάλογος, σεβασμός στο διεθνές δίκαιο και προσήλωση στην ειρηνική επίλυση των διαφορών. Αυτό προσπαθούμε να κάνουμε. Τα θέματα αυτά, τα θέματα του ελέγχου της παράνομης αλιείας και του αλληλοσεβασμού τέθηκαν από εμένα στην πρόσφατη επίσκεψή μου στην Τουρκία, εκ μέρους της Ευρωπαϊκής Επιτροπής'', είπε.\nΗ κ. Δαμανάκη είπε ότι ''παντού η Ευρωπαϊκή Επιτροπή προσπαθεί να αντιμετωπίσει τα ζητήματα, εφαρμόζοντας τις ίδιες αρχές'', προσθέτοντας ότι ''και για την Κύπρο, αλλά και για τη Μεσόγειο και την Ευρώπη συνολικά, η ειρηνική επίλυση των διαφορών και ο διάλογος είναι ο δρόμος που πρέπει να ακολουθήσουμε''.\nΣτο σημείο αυτό, ο κ. Ηλιάδης είπε ότι αυτό το θέμα ηγέρθη με την κ. Δαμανάκη και ότι ''είναι κοινή η θέση μας ότι μόνο με το σεβασμό της διεθνούς και της κοινοτικής νομιμότητας είναι δυνατόν να υπάρξει ασφάλεια και ομαλή άσκηση, όχι μόνο της αλιείας, αλλά και όλων των νόμιμων ανθρώπινων δραστηριοτήτων''.\n''Η κατοχή και η παραβίαση των δικαιωμάτων της Κυπριακής Δημοκρατίας και του κυπριακού λαού από μέρους της Τουρκίας δεν συμβαδίζει ούτε με το κεκτημένο ούτε με καμιά έννοια διεθνούς νομιμότητας. Αυτή είναι η κοινή διαπίστωση και χαιρόμαστε ότι η Επίτροπος επαναλαμβάνει τη θέση τής Επιτροπής για λύση των προβλημάτων στη βάση του ευρωπαϊκού και του διεθνούς δικαίου'', πρόσθεσε.\nΚαλό παράδειγμα στην απορρόφηση κονδυλίων\nΗ Κύπρος δίνει ένα πολύ καλό παράδειγμα σε ευρωπαϊκό επίπεδο στα θέματα της απορρόφησης των ευρωπαϊκών κονδυλίων, δήλωσε η Επίτροπος Θαλάσσιων Υποθέσεων και Αλιείας στην Ε.Ε. Μαρία Δαμανάκη.\nΣε δηλώσεις της μετά από συνάντηση στο Προεδρικό Μέγαρο με τον Πρόεδρο της Δημοκρατίας Δημήτρη Χριστόφια, η κ. Δαμανάκη ανέφερε πως «τα ευρωπαϊκά κονδύλια τουλάχιστον των υπηρεσιών μου, μπορώ να πω με σιγουριά ότι πιάνουν τόπο».\nΘα εγκαινιάσουμε αύριο, σημείωσε, ένα μεγάλο αλιευτικό καταφύγιο που έχει συγχρηματοδοτηθεί από την κυπριακή Κυβέρνηση και το Ταμείο Αλιείας.\nΤόνισε ότι στο κέντρο των συζητήσεων που είχε με την κυπριακή Κυβέρνηση βρίσκεται η έγκαιρη προετοιμασία της Κυπριακής Προεδρίας.\n«Στόχος μας είναι η Κυπριακή Προεδρία να είναι μια ευρωπαϊκή προεδρία, με όλο το νόημα της λέξης. Να είναι, δηλαδή, ουσιαστική, αποτελεσματική και να δώσει συγκεκριμένες λύσεις σε προβλήματα που χρονίζουν. Τουλάχιστον για τα θέματα του χαρτοφυλακίου μου, νομίζω ότι αυτό μπορώ να το υποσχεθώ», συμπλήρωσε.\nΕίπε ότι κατά τη συνάντησή της με τον Πρόεδρο Χριστόφια, τον ενημέρωσε για τα θέματα του χαρτοφυλακίου της, για θέματα της αρμοδιότητάς της ως Επιτρόπου για τις Θαλάσσιες Υποθέσεις και Αλιείας στην Ε.Ε. «Συζήτησα με τους Υπουργούς και θα ολοκληρώσω τις επαφές, συζητώντας με όλους τους κοινωνικούς εταίρους, τα θέματα που έχουν σχέση με την εφαρμογή της κοινής αλιευτικής πολιτικής και τις πολιτικές για τις θαλάσσιες υποθέσεις», πρόσθεσε. Βρισκόμαστε, συνέχισε, στο κέντρο της προσπάθειας που γίνεται για τη μεταρρύθμιση της αλιευτικής πολιτικής.\n«Βρισκόμαστε σε μια μεγάλη προσπάθεια που κάνει η Επιτροπή, ώστε να εξασφαλιστεί η αειφορία του περιβάλλοντος αλλά και η κοινωνική αειφορία, ώστε οι ψαράδες μας και ιδιαίτερα οι παράκτιοι ψαράδες να έχουν μέλλον», σημείωσε.\nΠρόσθεσε πως όλα αυτά συζητήθηκαν με την κυπριακή Κυβέρνηση, σημειώνοντας ότι «η συνεργασία μας μέχρι τώρα είναι εξαιρετικά ικανοποιητική».\nΑνέφερε ότι τα θέματα της Θαλάσσιας Πολιτικής αποκτούν ιδιαίτερη πολιτική βαρύτητα εξαιτίας της δύσκολης κατάστασης στην οποία βρίσκεται η Μεσόγειος σήμερα, που όμως δίνει ευκαιρίες για να έχουμε γαλάζια οικονομική ανάπτυξη, αξιοποίηση του θαλάσσιου δυναμικού και καλή συνεργασία όλων των λαών προς όφελος όλων.\nΕξέφρασε, τέλος, την ελπίδα ότι θα υπάρξουν συγκεκριμένα αποτελέσματα και στον τομέα αυτό.\ngogos 29 Απριλίου 2011 - 6:51 μ.μ.\nΣολο αυτο το πανηγυρι της παγκοσμιας εξουσιας απο την FED και μονο απο την FED ,η οποια χρησιμοποιει την Ουασιγκτον και τον παντουρκισμο του Γκιουλεν,\nχρησιμοποιει και τους δικους μας πολιτικους ως Δουρειο ιππο για την διαλυση της Ευρωζωνης και σε δευτερευοντα ρολο τον ελεγχο της τυχον ανεξαρτοποιησης της τουρκιας.\nΟσο η τουρκια παιζει το παιχνιδι της FED ,oι "προοδευτικοι" του ψευδοελληνικου κοινοβουλιου θα τεινουν μονιμως χειραν φιλιας,υποχωρωντας σολες τις απαιτησεις της τουρκιας.\nΤο Ισραηλ δε εχει μονιμα τον ρολο του κακου.\nΕμεις δε ειμαστε ο Mπαλαντερ...\nΗ Δαμανάκη είναι ένα ακόμα τουρκόδουλο άτομο. Δέν τήν ενοχλεί ο τουρκικός εθνικισμός αλλά ως γνήσια αριστερή ωρύεται εναντίον τού ελληνικού εθνικισμού.\nΤήν θυμάμαι στήν τηλεόραση νά λέει ότι "εμείς οι αριστεροί έχουμε ιδιαίτερη ευασισθησία γιά τίς μειονότητες". Καί σκέφτηκα. Επιτέλους καί ένας αριστερός θά μιλήσει γιά τήν μειονότητα τών Ρωμιών τής Πόλης πού σταυρώνεται καθημερινώς.\nΗ Δαμανάκη συνέχισε: "Γιαυτό πρέπει νά βοηθήσουμε τήν μειονότητα τών μουσουλμάνων τής Θράκης νά λύση τά προβλήματά της.....".\nange-ta 30 Απριλίου 2011 - 10:48 μ.μ.\nΚαι μένα αυτη η κυρία που τη σπάει:\n''παντού η Ευρωπαϊκή Επιτροπή προσπαθεί να αντιμετωπίσει τα ζητήματα, εφαρμόζοντας τις ίδιες αρχές'' Αυτό και αν είναι ανέκδοτο! Ακούς τις ίδιες αρχές.


Οι πέντε επιλογές - προτεραιότητα του Πάμπου - OMONOIA24.COM\nΟι πέντε επιλογές – προτεραιότητα του Πάμπου\nΟι πέντε κινήσεις από τις πολλές που θα κάνει ο Πάμπος Χριστοδούλου, θέλει να είναι ποδοσφαιριστές που θα ανεβάσουν την ποιότητα, θα κάνουν την διαφορά. Γι’ αυτό και επιμένει σε περιπτώσεις που από την αρχή έθεσε ως προτεραιότητα.\nΠοιοι είναι αυτοί; Ένας σπουδαίος τερματοφύλακας, που θα εμπνέει εμπιστοσύνη και με την παρουσία του όταν χρειαστεί θα δίνει βαθμούς στην ομάδα. Θα γεμίζει την εστία και θα καθοδηγεί την άμυνά του. Τον βρήκε στο πρόσωπο του Ολλανδού Πιτ Φετλτχούιζεν, ωστόσο για την ώρα υπάρχει διαφορά στο οικονομικό.\nΚεντρικό αμυντικό, πολύ καλό στο ψηλό παιχνίδι, στη δύναμη και γρήγορος. Αυτός φαίνεται να είναι ο Κάι, παρόλο που θα κινηθεί και για άλλον ένα.\nΑνασταλτικό μέσο που θα… δαγκώνει. Τον θέλει ψηλό, δυνατό και με πολλές αντοχές. Είναι μια θέση στην οποία δίνει ιδιαίτερη βαρύτητα ο τεχνικός της Ομόνοιας.\nΕπιτελικό μέσο που θα είναι… μαέστρος. Καλό κράτημα της μπάλας, ηγετική φυσιογνωμία, καλά τρεξίματα και να σκοράρει. Αυτός είναι ο Ρούι Πέδρο, στον οποίο πιστεύει πολύ ο Πάμπος. Καταβάλλεται προσπάθεια να του αποσπάσει η Ομόνοια την υπογραφή του.\nΤέλος, αριστερό εξτρέμ που θα τρέχει πολύ, θα διεισδύει και θα σκοράρει. Κάτι σαν τον Χριστοφή, τον οποίο θα έχει από την δεξιά πλευρά. Εφόσον πετύχει σ’ αυτή την επιλογή, τότε η Ομόνοια θα έχει επίθεση… φωτιά. Την ώρα που θα πάρει άλλον ένα επιθετικό, με διαφορετικά χαρακτηριστικά απ’ αυτά του Ντάρμπισαϊρ, δηλαδή γρήγορο που θα μπορεί να βγει και μακριά από την περιοχή αλλά να είναι σε θέση να καλύψει θέση και σ’ ένα από τα άκρα της επίθεσης.\n«Δεν μπορώ να περιμένω…»


Κοροναϊός: «Λουκέτο» σε εκατοντάδες McDonald's στην Κίνα - Η Βραδυνή\nΗ ασιατική χώρα φιλοξενεί το 9% των fast food της εταιρείας\nΔιευκρίνισε, όμως, ότι περίπου 3.000 fast food παραμένουν ανοιχτά σε όλη τη χώρα.\nΓια να προληφθεί και να ελεγχθεί η επιδημία, η McDonald’s έχει συγκροτήσει μια ομάδα εργασίας. Βασικός στόχος της είναι να εξετάσει τον τρόπο λειτουργίας στις κουζίνες των fast food, αλλά και τη διανομή γευμάτων στο ιατρικό προσωπικό των νοσοκομείων.\nΟ όμιλος θεωρεί ότι οι οικονομικές επιπτώσεις θα παραμείνουν «αρκετά περιορισμένες», εφόσον η επιδημία δεν επεκταθεί εκτός της Κίνας. Η Κίνα φιλοξενεί το 9% των fast food της εταιρείας, αλλά η αγορά της αντιπροσωπεύει μόνο το 4-5% των παγκόσμιων πωλήσεων.\nΕτικέτες: εστιατόριο, Κίνα, κλειστό, κοροναϊός


Επιστροφή στην τηλεόραση για τον ηθοποιό, με έναν διαφορετικό ρόλο από αυτόν που τον είχαμε συνηθίσει. Σε ποιο show θα συμμετέχει τη νέα σεζόν ο Λάμπρος Φισφής, όχι όμως ως κεντρικός παρουσιαστής.\nΤο Dancing with the Stars ετοιμάζεται με εντατικούς ρυθμούς να βγει στον αέρα, μέσα από το κανάλι του STAR αυτή τη φορά. Αν και τα ζευγάρια έχουν γίνει γνωστά εδώ και λίγες μέρες, υπήρχαν κάποιες λεπτομέρειες που εκκρεμούσαν.\nDancing with the Stars: Ο Λάμπρος Φισφής στα backstage\nΜπορεί η Βίκυ Καγιά να έχει κλείσει εδώ και καιρό την θέση της κεντρικής παρουσιάστριας αλλά ήταν ανοιχτό το πρόσωπο που θα κάλυπτε τα backstage. Εκεί, λοιπόν, θα βρεθεί ένας αγαπημένος κωμικός ηθοποιός.\nΣύμφωνα με όσα μεταδόθηκαν στην εκπομπή Mega Καλημέρα, το πρόσωπο που θα μεταφέρει όσα συμβαίνουν στα παρασκήνια του Dancing with the Stars θα είναι ο Λάμπρος Φισφής. Ο ηθοποιός φαίνεται πως έχει συμφωνήσει με το STAR και θα επιστρέψει σύντομα στους τηλεοπτικούς δέκτες μας.\nΘυμίζουμε ότι τελευταία φορά είδαμε τον Λάμπρο Φισφή πέρυσι, στην εκπομπή του MEGA «Απόψε Μόνο», μαζί με τους Δημήτρη Μακαλιά, Ζήση Ρούμπο και Γιάννη Σαρακατσάνη.\nΠΡΟΗΓΟΥΜΕΝΟ ΑΡΘΡΟΚίτσου – Γκοτσόπουλος: Μαζί και στο θέατρο το καλοκαίρι\nΕΠΟΜΕΝΟ ΑΡΘΡΟΆσε μας ρε Μαμά: Η Ρωξάνη μαθαίνει την αλήθεια για τον πρώην της


Όλοι #metonKamini… Διαλύουμε την Κεντροαριστερά, σώζουμε την Αθήνα – Υστερόγραφα\nHome / Storytelling / Όλοι #metonKamini… Διαλύουμε την Κεντροαριστερά, σώζουμε την Αθήνα\nΌλοι #metonKamini… Διαλύουμε την Κεντροαριστερά, σώζουμε την Αθήνα\nPosted on November 10, 2017, 2:03 pm\nΟ Στέφανος Μάνος και οι υπόλοιποι… περαστικοί, που θα φτάσουν τελικά ως την κάλπη για την ανάδειξη ηγέτη του νέου “προοδευτικού (μην γελάτε) φορέα” της Κεντροαριστεράς, για να επαναλάβουν τη μεταφερόμενη συμπεριφορά που κάποιοι από αυτούς έδειξαν στο παρελθόν και με εκλογές ηγεσίας στο ΠΑΣΟΚ και τη Νέα Δημοκρατία, γνωρίζουν ότι η επιλογή είναι μια. Και είναι ξεκάθαρη…\nΌλοι… #metonKamini. Ο Δήμαρχος της καρδιάς μας, ο άνθρωπος που, μέσα σε μια δεκαετία (σχεδόν), απέδειξε ότι ακόμη και την ιστορική πρωτεύουσα του δυτικού πολιτισμού, μπορείς να τη χυδαιοποιήσεις ως πόλη μιζέριας και συσσιτίων, στα επίπεδα συνέλευσης πολυκατοικίας και όχι του πιο ηχηρού brand της ανθρωπότητας, είναι η φυσική επιλογή για όσους έμαθαν να προσεγγίζουν τα πολιτικά κόμματα ως γυρολόγοι. Ως περαστικοί. Με ελάχιστη ηθική σχέση με τις αρχές των κομμάτων αυτών. Εξετάζοντας μονάχα την έννοια του προσωπικού συμφέροντος. Δεν μας κάνει σήμερα το κόμμα αυτό, πάμε στο άλλο.\nΜια ματιά να ρίξετε στα social media, βλέπετε ποιοί “ελιτιστές” έχουν λατρέψει τον Γιώργο Καμίνη. Τα ερωτήματα ρητορικά, ως προς το πόθεν της… λατρείας. Για το μυαλό του; Για την κουλτούρα του; Για την προσφορά του; Κάποιοι, από αυτούς που συνηθίζουν να επικαλούνται παράλληλες πραγματικότητες, όταν η κανονική πραγματικότητα δεν συμφωνεί μαζί τους, προφανώς και θα επιμείνουν… για όλα τα παραπάνω.\nΣτην καρδιά τους ωστόσο, ξέρουν βαθιά, ότι ο δήμαρχος που ταπείνωσε την υστεροφημία της πόλης η οποία γέννησε τη Δημοκρατία, είναι ο φυσικός συνεχιστής του πιο αποκρουστικού συστήματος που γνώρισε η Ελλάδα στα χρόνια της Μεταπολίτευσης. Του συστήματος Σημίτη, επί ημερών του οποίου οι μίζες χόρευαν μέχρι και έξω από την αυλή του, ο ίδιος ο πάλαι ποτέ “καταλληλότερος” ωστόσο, ούτε άκουσε, ούτε είδε τίποτα, όπως επιμένει μέχρι και σήμερα.\nΟ Γιώργος Καμίνης ωστόσο δεν αποτελεί τη φυσική επιλογή μονάχα για όλους τους προηγούμενους. Αλλά και για εκείνους που πραγματικά αγαπούν την Αθήνα. Και δεν συμπαθούν την Κεντροαριστερά. Παρόλο που ο πρώην Συνήγορος του Πολίτη (είδατε εσείς τον πολίτη να… βρίσκει το δίκιο του;) υποστηρίζει ότι δεν θα αφήσει, άμεσα τουλάχιστον, τη Δημαρχία. Με την εκλογή του, η Κεντροαριστερά διαλύεται, καθώς θα συρρικνωθεί σε επίπεδο (ψευδο) ελίτ, και η Αθήνα σώζεται, γιατί, ακόμη κι αν σήμερα το αποκλείει, θα υποχρεωθεί να εγκαταλείψει την καρέκλα στην πλατεία Κοτζιά, νωρίτερα από τις αυτοδιοικητικές εκλογές του 2019.\nΌλοι ικανοποιημένοι. Γι’ αυτό, το επαναλαμβάνουμε… Όλοι #metonKamini. Τον άνθρωπο που δήλωσε σε πρόσφατη συνέντευξη στο Protagon… “Τα πάρτι μου ως εργένης ήταν ξακουστά”. Ίσως γι’ αυτό, στις πρωτοχρονιάτικες εκδηλώσεις… οι ρόδες δεν γύριζαν. Και η αλλαγή του χρόνου ανακοινωνόταν με… καθυστέρηση.\nΜια καλή ευκαιρία να τελειώνουμε με το πάρτι της μιζέριας στην Αθήνα (μας)…\nΓιώργος Καμίνης Δήμαρχος Αθηναίων Κεντροαριστερά\nΗ (κυνική) ομολογία Ντάισελμπλουμ να αξιοποιηθεί στο Ειδικό Δικαστήριο (του μέλλοντος) για το πρώτο Μνημόνιο\nΛυσιάνθη / Oct 21\nΗ φωτογραφία Κένεντι και Τζόνσον που… λέει πολλά


Κάνεις δίαιτα και γυμναστική αλλά δεν βλέπεις αποτέλεσμα; Το λάθος που κοστίζει - The Body\nΑρχική Fitness Κάνεις δίαιτα και γυμναστική αλλά δεν βλέπεις αποτέλεσμα; Το λάθος που κοστίζει\nΝιώθεις και εσύ ότι κάνεις δίαιτα και γυμναστική χωρίς αποτέλεσμα; Μάλλον κάνεις ένα λάθος που κοστίζει και μάλιστα… σε κιλά! Η Βάσια Χανή, Συνεργάτης AthensTrainers®, Pilates Instructor του συστήµατος AthensTrainers® Ultimate Pilates System®, το ανέλυσε για εσένα και μάλιστα δίνει και την εναλλακτική για να μην βρεθείς στην ίδια θέση! Στην λύση του προβλήματος και ο Γρηγόρης Δόγκας, Personal Trainer, Εισηγητής Σεµιναρίων, Associate Manager της AthensTrainers®!\nΑναγνώστριά μας, μας έκανε την εξής ερώτηση: «Κάνω γυµναστική αλλά µε διαλείµµατα περίπου 3-4 εβδοµάδων. Θα δω κάποια στιγµή αποτέλεσµα ή η διακοπή αναιρεί την προσπάθεια που έχω ήδη κάνει;» Η απάντηση, πραγματικά θα σε εκπλήξει, αφού σίγουρα δεν είναι αυτή που περίμενες.\n«Ποιο είναι το χρονικό διάστηµα που γυµνάζεσαι συστηµατικά και µε τι συχνότητα; Λέγοντας αποτέλεσµα εννοείς να διατηρείς ένα απλά καλλίγραµµο σώµα διατηρώντας το ποσοστό του λίπους σε χαµηλά επίπεδα ή ταυτόχρονα να βλέπεις βελτίωση σε παραµέτρους όπως στη δύναµη και την αντοχή σου;\nΓια να δικαιολογήσεις την παύση των 3-4 εβδοµάδων θα πρέπει να ασκείσαι συστηµατικά 3 και άνω φορές την εβδοµάδα για διαστήµατα περισσότερο των πέντε µηνών. Αλλά και πάλι είναι σηµαντικό το είδος της άσκησης που ακολουθείς και το πόσο έντονα γυµνάζεσαι για να δεις τελικώς αν η διακοπή αναιρεί την προσπάθειά σου. Το να διατηρείς τα ποσοστά του λίπους σου σε χαµηλά επίπεδα και να έχεις ένα γραµµωµένο σώµα µπορείς να το πετύχεις ακόµα και τις περιόδους που δεν γυµνάζεσαι µε µία ισορροπηµένη και σωστή διατροφή.\nΑν όµως ζητάς βελτίωση των φυσικών παραµέτρων, θα σε στεναχωρήσω γιατί µετά τις δύο εβδοµάδες αποχής από την άσκηση µειώνονται ως και 20% οι ικανότητές σου στην αερόβια ικανότητα και µε λίγο πιο αργούς ρυθµούς και στη δύναµη. Αν απέχεις για τόσο µεγάλο χρονικό διάστηµα από την άσκηση λόγω περιορισµένου χρόνου και αυξηµένων υποχρεώσεων, θα σου πρότεινα να προσπαθήσεις, έστω και µία φορά την εβδοµάδα να κάνεις µία «mini» προπόνηση. Το λίγο είναι καλύτερο από το τίποτα», αναφέρει ο Γρηγόρης και η Βάσια δίνει εναλλακτική.\nΤι να κάνεις για να αντισταθμίσεις το λάθος σου\n«Τι κάνεις όταν η µέρα σου είναι τόσο γεµάτη που δεν καταφέρνεις να βρεις 2-3 ώρες την εβδοµάδα για να γυµναστείς; Το πρώτο µυστικό είναι απλό: Κίνηση! Χρειάζεται απλά να σηκωθείς απο την καρέκλα και να αρχίσεις να µετράς βήµατα (ένας βηµατοµετρητής θα βοηθήσει).\nΓια παράδειγµα θα µπορούσες να περπατήσεις µέχρι τη δουλειά σου αν βρίσκεται σε κοντινή απόσταση αντί να πάρεις αυτοκίνητο, ειδάλλως να επιλέξεις να κατέβεις µία µε δύο στάσεις νωρίτερα αν χρησιµοποιείς µετρό η λεωφορείο. Αν πρέπει οπωσδήποτε να χρησιµοποιήσεις το αυτοκίνητο τότε µπορείς να παρκάρεις λίγο πιο µακριά.\nΣτο γραφείο αντί να στείλεις ένα mail ή SMS σε συνάδελφο διαφορετικού τµήµατος θα µπορούσες να σηκωθείς και να του µιλήσεις. Η χρήση της σκάλας και όχι του ασανσέρ επίσης θα βελτίωνε τη φυσική σου κατάσταση. Μια βόλτα µε τα πόδια στη γειτονιά σου µετά τη δουλειά, µόνο αναζωογονητική µπορεί να είναι. Δεν χρειάζεται µεγάλη προσπάθεια, µόνο µεγάλη απόφαση, αυτή της αλλαγής στον τρόπο ζωής. Βέβαια υπάρχει και το δεύτερο µυστικό, αυτό της εξάσκησης µέσω internet.\nΓίνεσαι συνδροµητής σε κανάλι µε γυµναστική, που καλύπτει µεγάλο εύρος προγραµµάτων και επιπέδων φυσικής κατάστασης, και εκτελείς το πρόγραµµα στο χρόνο και χώρο που εσύ επιθυµείς! Ιδανικά βέβαια απευθύνεσαι σε Personal Trainer, που θα σε γυµνάζει στον ελάχιστο χρόνο που διαθέτεις αλλά και παράλληλα θα σε εκπαιδεύσει σε θέµατα στάσης σώµατος και µετακίνησης ώστε να αποφεύγονται τραυµατισµοί λόγω είτε υπέρχρησης είτε κακής στάσης στην εργασία σου!» τονίζει η Βάσια.\nΑυτό το θέμα μας σίγουρα θα σε βοηθήσει: Kάνε κοιλιακούς πέτρα με 3 μόνο ασκήσεις – Γίνονται και σπίτι


Τα ανοιξιάτικα σπαράγγια, οι αγκινάρες, τα κουκιά - αθηνόραμα umami\nΘάλεια Τσιχλάκη 10/04/2014\nΑν στην κουζίνα μιλούσαμε με όρους λογοτεχνίας, τα τραγανά σπαράγγια με την τόσο φυτική τους γεύση θα ήταν το απόλυτο σύμβολο της άνοιξης έτσι όπως ξεπηδούν από τη γη υψώνοντας τα λιγνά κορμάκια τους προς τον ουρανό, σαν μικροί καταπράσινοι στρατιώτες. Όμως εδώ είναι κουζίνα και χρειάζεται να ξέρεις να τα χειριστείς\nΠώς διαλέγουμε τα σπαράγγια: Οι μόνες ασφαλείς ενδείξεις είναι το χρώμα τους η υφή τους και η … «στάση» τους. Τα κεφαλάκια τους πρέπει να δείχνουν εύκαμπτα, αλλά να μη γέρνουν ενώ τα κοτσάνια τους θα πρέπει να είναι σταθερά και όχι κιτρινισμένα. Μόλις τα φέρουμε στο σπίτι καλύτερα να τα βάλουμε για μερικές ώρες σε κρύο νερό (από την πλευρά που είναι κομμένα) κι αφού τα στραγγίσουμε καλά, να τα σκουπίσουμε, να τα τυλίξουμε σε μια καθαρή πετσέτα και να τα βάλουμε στο ψυγείο. Ξεχωρίζοντας τα κεφαλάκια από το κοτσάνι τους μπορεί να διαπιστώσουμε πως τα σπαράγγια μας είναι κάπως ινώδη. Τότε θα πρέπει να τα ξεφλουδίσουμε με τον καθαριστή της πατάτας ή ένα κοφτερό μαχαίρι. Αυτό ισχύει για το ίδιο και για τα λευκά ή τα πράσινα σπαράγγια, άγρια και καλλιεργημένα. Αν η συνταγή μας ζητάει μόνο το τρυφερό τους μέρος, μπορούμε να τα βράσουμε, να κρατήσουμε τα κοτσάνια τους και να τα πολτοποιήσουμε για να τα χρησιμοποιήσουμε σε ριζότο, μαζί με το νερό που έβρασαν. Στην περίπτωση που θα χρησιμοποιήσουμε τα κοτσάνια τους σε σούπα μπορούμε να τα πολτοποιήσουμε μαζί με το νερό τους και βραστές πατάτες για να της δώσουμε μια πιο βελουτέ υφή.\nΑν δεν γευτείς την αγκινάρα ωμή μπορεί ποτέ να μην κατανοήσεις τη γεύση της, να μην καταλάβεις αυτό το γλυκόπικρο της. Το παράξενο αυτό, αγκαθωτό λουλούδι προστατεύεται από τους εχθρούς του κρυμμένο μέσα σε μια πανοπλία φτιαγμένη από σκληρά φύλλα, που θυμίζουν προϊστορικά ζώα, έτσι όπως περιβάλλουν το άνθος σαν σκληρά λέπια.\nΠώς διαλέγουμε τις αγκινάρες: Όσο πιο συμπαγείς και βαριές μας φαίνονται καθώς τις πιάνουμε στο χέρι μας, τόσο πιο τρυφερές και μεστωμένες μας υπόσχονται να είναι. Αν δοκιμάσουμε να τραβήξουμε ένα φύλλο τους κι αυτό δεν αποχωρίζεται εύκολα από το σώμα της αγκινάρας, αυτό είναι μια καλή ένδειξη φρεσκάδας. Προτιμάμε τις πιο πράσινες, αλλά όχι και τις πιο μεγάλες γιατί το μέγεθος δεν είναι ένδειξη ποιότητας, αλλά συναρτάται με την ποικιλία τους.\nΠώς καθαρίζουμε τις αγκινάρες: Τραβάμε τα πρώτα εξωτερικά φύλλα τους και στη συνέχεια ψαλιδίζουμε 1 εκ. από τα αγκάθια από τα υπόλοιπα φύλλα για να μπορέσουμε να τα αφαιρέσουμε, χωρίς να τρυπήσουμε τα δάχτυλα μας. Αν η αγκινάρα έχει μαζέψει χνούδι στο εσωτερικό της, το βγάζουμε με ένα κουταλάκι. Αν υποπτευόμαστε πως μπορεί να μην είναι καθαρή ή να έχει ζωύφια τις βουτάμε για λίγο σε μια λεκάνη με κρύο νερό και λεμόνι ή ξίδι, που θα τις αποτρέψει από το να μαυρίσουν. Αν δεν κρατήσαμε καθόλου φύλλα γιατί ήταν σκληρά, χρησιμοποιούμε μόνο τους πάτους τους. Για να βράσουν καλά οι αγκινάρες χρειάζονται από 25-30 λεπτά, ανάλογα με το μέγεθος, την ποικιλία και την φρεσκάδα τους. Τις βράζουμε πάντα σε αλατισμένο νερό με χυμό λεμονιού για να μην μαυρίσουν και δοκιμάζουμε αν έβρασαν τρυπώντας τες με ένα πιρούνι.\nΑπό τις παροιμίες και τα γνωμικά αντιλαμβανόμαστε συχνά τις πεποιθήσεις και τους φόβους του κάθε λαού. Ανατρέχοντας στην παροιμία: “Όποιος στην ξέρα περπατεί και θάλασσα γυρεύει, ο διάβολος οπίσω του κουκιά του μαγειρεύει”, όπου τα κουκιά συμβολίζουν τις δυσκολίες ή τις ατυχίες που επιφυλάσσει ο διάβολος για αυτόν που πάει γυρεύοντας, μπορούμε να δούμε πως τα κουκιά συνδέθηκαν με την κακοτυχία εξ αιτίας του φόβου της κυάμωσης και για αυτό πολύς κόσμος τα αποφεύγει.\nΠώς διαλέγουμε τα κουκιά: Όταν επιλέγουμε τα τρυφερά κουκιά, μπορούμε να τα μαγειρέψουμε μαζί με το λουβί τους. Αν είναι πιο μεγάλα και κάπως αφυδατωμένα, καλύτερα να μαγειρέψουμε μόνο τους καρπούς τους.\nΠως καθαρίζουμε τα κουκιά: Αφαιρούμε τα κοτσανάκια από τα κουκιά και αν είναι μακριά μπορούμε να τα κόψουμε στα δύο. Αν δούμε ότι είναι σκληρά θα πρέπει να τα καθαρίσουμε και γύρω-γύρω, αφαιρώντας τις ίνες τους, όπως και στα φασολάκια. Πολλοί προτιμούν να αφαιρέσουν εντελώς το εξωτερικό τους περίβλημα (το λουβί τους) γιατί δεν αγαπούν την ελαφριά του πικράδα. Στη συνέχεια τα πλένουμε καλά και τα ζεματάμε σε καυτό νερό. Αν θέλουμε να αφαιρέσουμε και το περίβλημα του καρπού τους, τα ζεματάμε, χωρίς το λουβί τους και τα ξεφλουδίζουμε ένα-ένα, με υπομονή. Τα φρέσκα κουκιά μαγειρεύονται με τις αγκινάρες, σε ένα διαφορετικό αλά πολίτα: τα λεγόμενα «αγκιναροκούκια». Μπορούμε όμως να τα προσθέσουμε σε σούπες λαχανικών, να τα πολτοποιήσουμε και να φτιάξουμε πουρέ κουκιών, να τα κάνουμε σοτέ (οι Γάλλοι τα θεωρούν ιδανικό συνοδευτικό για το αρνάκι φούρνου), αλλά και να τα καταναλώσουμε ωμά ως συνοδευτικό της ρακής, όπως κάνουν στην Κρήτη με τα χλωροκούκια τους ή σε διάφορες πράσινες σαλάτες.\nΣτη συνέχεια, ιδέες και συνταγές για να μαγειρέψουμε τα ανοιξιάτικα λαχανικά: σπαράγγια, αγκινάρες και κουκιά, με τρόπο αρτύσιμο, αλλά και μερικές φορές νηστίσιμο\nΨευτο-παστίτσιο με πατάτες και σπαράγγια\nΣφολιατίνια με αγκινάρες\nΦάβα από χλωρά κουκιά


Τα ακριβότερα Domain Name | Τα παράξενα είναι εδώ!\nΤα ακριβότερα Domain Name\nΕσείς πόσα θα δίνετε για να αγοράσετε ένα Domain Name?\nΚάθε χρόνο, εκατομμύρια δολάρια ανταλλάσσονται για την αγορά ενός ονόματος χώρου (αποκλειστικά σε .com), καθιστώντας αυτές τις συναλλαγές πολύ συμφέρουσες για κάποιους που προνόησαν και δέσμευσαν ονόματα, που στο πέρασμα του χρόνου, θα είχαν μεγάλη ζήτηση. Το «Business.com» μεταπωλήθηκε το 1999 για 7.5 εκατομμύρια δολάρια σύμφωνα με το βιβλίο ρεκόρ Guiness.\nΣτις 19 Ιανουαρίου του 2006, αναφέρθηκε ότι το domain «Sex.com» που ανήκε στον Gary Kremen, πουλήθηκε έναντι 14ων εκατομμυρίων δολαρίων στην Boston-based Escom LLC, κάνοντας το, το ακριβότερο domain που πουλήθηκε ποτέ. (Κάποιες άλλες πηγές αναφέρουν ότι τελικά το ποσό ήταν 11.4 – 12 εκατομμύρια δολάρια).\nΤο Σεπτέμβριο του 2005, η εταιρεία Leisure & Gaming πλήρωσε 1.4 εκατομμύρια δολάρια για να αποκτήσει το domain «vip.com». Αυτή είναι η ακριβότερη πώληση ονόματος που αναφέρεται δημόσια, για το 2005.\nΗ ακριβότερη πώληση domain για το 2004 ήταν το «creditcards.com».\n← Πως να υπνωτίσετε έναν άντρα.\nΣυλλέγοντας την ηλιακή ενέργεια από το διάστημα. →


Δέσποινα Βανδή : Οι τρυφερές φώτο με τον Νικολαΐδη και το σχόλιο για τη διαφορά ηλικίας τους - Mothersblog.gr\nΟ Ντέμης Νικολαΐδης είχε τα γενέθλιά του!\nΚαιρό είχαμε να δούμε το Ντέμη Νικολαΐδη και η Δέσποινα Βανδή με αφορμή τα γενέθλια του συζύγου της, δημοσίευσε τις πιο όμορφες και τις πιο τρυφερές κοινές τους φωτογραφίες μετά από πολύ καιρό!\nΗ γνωστή τραγουδίστρια, δεν συνηθίζει να δημοσιεύει φωτογραφίες των παιδιών της και του Ντέμη, για αυτό η έκπληξή μας, πριν μερικές ώρες, όταν τις είδαμε ήταν μεγάλη!\nΔύο ασπρόμαυρες φωτογραφίες που αποτυπώνουν την αγάπη, το σεβασμό, την τρυφερότητα και τον έρωτα που έχει ακόμη ο ένας για τον άλλο μετά από 13 χρόνια έγγαμου βίου, δημοσίευσε η Δέσποινα Βανδή στο Instagram, σχολιάζοντας μάλιστα την διαφορά ηλικίας που έχουν.\n«45 το αγόρι μου!!!Ακόμα να με φτάσει!». Η Δέσποινα Βανδή, είναι 49 ετών (έχουν 4 χρόνια διαφορά).\nΗ Δέσποινα Βανδή και ο Ντέμης Νικολαΐδης είναι από τα ζευγάρια που συγκέντρωσαν πάνω τους όλα τα βλέμματα από την αρχή κιόλας της σχέσης τους.\nΟι δυο τους γνωρίστηκαν το 1998 στο κέντρο «Γκάζι» όπου και τραγουδούσε η Βανδή, ένα βράδυ που η ΑΕΚ έκανε τον χορό της στο κέντρο και η τραγουδίστρια βγήκε στη πίστα φορώντας τη κιτρινόμαυρη φανέλα με τον αριθμό 11, δηλαδή τον αριθμό του Ντέμη. Λίγο αργότερα όπως έχει πει και η ίδια σε συνεντεύξεις της στο παρελθόν, αποκάλυψε ότι ο Ντέμης την πήρε τηλέφωνο χωρίς να έχουν γνωριστεί, λέγοντάς της «"Είμαι ο Ντέμης Νικολαΐδης" –"Κι εγώ είμαι ο Πάπας"».\nΟ γάμος τους έγινε το 2003 στο κτήμα Νάσιουτζικ, παρουσία 80 περίπου καλεσμένων, συγγενών και φίλων, και με κουμπάρους την Κική Χολέβα και τον Γιάννη Λεονάκη. Από τότε ακόμη, ο άσσος του ποδοσφαίρου και η Δέσποινα Βανδή, ήθελαν η ζωή τους και η σχέση τους να μείνει μακριά από τα φώτα της δημοσιότητας για αυτό και ο γάμος τους όσο και η δεξίωση που θα ακολουθούσε, έγινε κάτω από δρακόντεια μέτρα ασφαλείας.\nΟι δυο τους μέχρι και σήμερα ζουν ερωτευμένοι και κρατούν όσο μπορούν την προσωπική τους ζωή μακριά από τα φώτα της δημοσιότητας. Μαζί έχουν δύο υπέροχα παιδιά. Τη Μελίνα, που ήρθε στη ζωή τους το 2004 και τον Γιώργο που γεννήθηκε το 2007.\nΔείτε τις φωτογραφίες από το πάρτι γενεθλίων του Ντέμη στη gallery που ακολουθεί:\nΛίνα Σακκά: Ο 10χρονος γιος της και η προσωπική της ζωή\nΤα κατάφερε! Μετά από τρεις αποβολές η γνωστή τραγουδίστρια είναι έγκυος στο δεύτερο παιδί της\nΜετά τον κρυφό τους γάμο επιβεβαίωσαν τα νέα της εγκυμοσύνης - Θα γίνουν γονείς!


Ο κωδικός περιοχής για την Waldbach είναι 3336. Για τον πλασματικό αριθμό τηλεφώνου 1108189 και τον κωδικό περιοχής 3336 ο αριθμός που θα καλέσετε είναι ο 3336 1108189. Και το Waldbach βρίσκεται στη Αυστρία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 1108189, τον κωδικό περιοχής 3336 (Waldbach) και τον Κωδικός κλήσης χώρας 0043 ο αριθμός που θα καλέσετε είναι ο 0043 3336 1108189. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 3336- πρέπει επίσης να καλείται.\nΑν βρίσκεστε εκτός της Αυστρία και θέλετε να καλέσετε ένα άτομο στο Waldbach, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Αυστρία είναι το +43 (0043), οπότε αν βρίσκεστε στην Ελλάδα και θέλετε να καλέσετε ένα άτομο στο Waldbach, θα πρέπει να προσθέσετε στον αριθμό τηλεφώνου του εν λόγω ατόμου το +43 3336 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 1108189, τον κωδικό περιοχής 3336 (Waldbach) και τον Κωδικός κλήσης χώρας 0043 ο αριθμός που θα καλέσετε είναι ο 0043 3336 1108189.


Challenge: Μπορεί η Kerrin Vega να ισιώσει αποτελεσματικά ακόμα και τα πιο afro μαλλιά; - Queen.gr\nH ομάδα του My Extension επισκέφθηκε το κομμωτήριο Garos την ημέρα της πρόκλησης και απαθανάτισε το challenge στα social media. Ακόμη, καταγράψαμε όλη την διαδικασία της τεχνικής, βήμα βήμα. Τελικά, είναι η θεραπεία αρκετά δυνατή για να ισιώσει ακόμη και τα πιο afro μαλλιά; Τι αποτέλεσμα χαρίζει σε εκείνα που είναι ταλαιπωρημένα; Η απάντηση στα step by step που ακολουθούν!\nΗ Kerrin Vega μαλακώνει τα μαλλιά με μακρόχρονιο αποτέλεσμα χωρίς την επιβλαβή επίδραση ισχυρών προϊόντων όπως αλκαλικά συστατικά, φορμαλδεΰδη ή άλλη αλδεΰδη, η οποία μπορεί να οδηγήσει σε θραύση και βλάβη των μαλλιών. Με την φιλική προς το περιβάλλον ισιωτική θεραπεία που μαλακώνει τα μαλλιά, οι επαγγελματίες κομμωτές μπορούν να έχουν στα χέρια τους μία ισχυρή θεραπεία χωρίς να απελευθερώσουν χημικά αέρια στον χώρο.\nΗ επαναστατική της τεχνολογία χωρίς τοξικά συστατικά, περιέχει ένα μοναδικό μίγμα αμινοξέων που δημιουργείται αποκλειστικά από την Kerrin, αντιδρώντας απευθείας με δισουλφιδικούς δεσμούς, προφέροντας μαλακά, εύκολα διαχειρίσιμα και ισχυρότερα μαλλιά.\nTips Kerrin Vega για μόνιμα και ημιμόνιμα αποτελέσματα\nΓια ημιμόνιμα αποτελέσματα:\nΌταν το Afro μετατρέπεται σε μετάξι\nStep 1: Διάγνωση\nΑφού διαγνώσαμε τον τύπο των μαλλιών, εντοπίσαμε τα προβλήματα και έτσι καταλήξαμε στην πορεία δράσης. Το μοντέλο διέθετε πάρα πολύ σγουρά, afro μαλλιά. Η ιδανική θεραπεία για το συγκεκριμένο είδος τρίχας είναι η Kerrin Vega Hair Tough & Afro Straightening Treatment.\nStep 2: Λούσιμο, Στέγνωμα και Εφαρμογή\nΤο πρώτο βήμα της θεραπείας ξεκινάει με λούσιμο. Λούσαμε με Kerrin pH Purifying Shampoo για πέντε λεπτά και ξεβγάλαμε καλά. Στη συνέχεια στεγνώσαμε τα μαλλιά στο 100%. Πήραμε το Kerrin Vega Hair Tough & Afro Straightening Treatment, το ανακινήσαμε καλά και εφαρμόσαμε τη Vega σε χωρίσματα, 0,5 εκ. από τη ρίζα, στα μήκη και τις άκρες. Ήταν σημαντικό να σιγουρευτούμε ότι τα μαλλιά είχαν αρκετό προϊόν πάνω τους.\nStep 3: Θερμότητα\nΑμέσως μετά πιάσαμε τα μαλλιά σε κότσο και τα τυλίξαμε με μεμβράνη. Αφήσαμε τη Vega να ενεργήσει για 45-60 λεπτά, χρησιμοποιώντας θερμότητα καθ’ όλη την χρονική διάρκεια.\nStep 4: Ξέβγαλμα & Στέγνωμα\nΕπόμενο βήμα ήταν να εφαρμόσουμε λίγο χλιαρό νερό στις ρίζες και να κάνουμε μασάζ στα μαλλιά αφαιρώντας λίγο από το προϊόν. Επαναλάβαμε μέχρι να μείνει ένα πολύ λεπτό στρώμα προϊόντος στα μαλλιά. Στη συνέχεια στεγνώσαμε τα μαλλιά στο 100%.\nStep 5: Ίσιωμα\nΠερνάμε στην διαδικασία ισιώματος, για την οποία χρησιμοποιήσαμε επαγγελματική πρέσα μαλλιών που να φτάνει τους 230°C. Εφαρμόσαμε την πρέσα σε λεπτά χωρίσματα, αργά, από τις ρίζες προς τις άκρες ώσπου να είναι έτοιμο το χώρισμα (5–9 φορές). Στο συγκεκριμένο μοντέλο που έχει βαμμένα και ντεκαπαρισμένα μαλλιά χρησιμοποιήσαμε χαμηλότερη θερμοκρασία (180° - 210° C).\nStep 6: Σαμπουάν & Μάσκα\nΑφού τα μαλλιά κρύωσαν για 5-10 λεπτά, περάσαμε σε σαμπουάν και μάσκα. Λούσαμε σχολαστικά τα μαλλιά με Kerrin Keepin' Smooth Shampoo. Εφαρμόσαμε μαζί Keepin' Smooth Mask και Keepin' Smooth Conditioner και αφήσαμε να μείνουν για 5 λεπτά, ενώ στη συνέχεια ξεβγάλαμε πολύ καλά. Μετά τον λουτήρα στεγνώσαμε στο 100% τα μαλλιά.\nΤο τελικό αποτέλεσμα μας εξέπληξε όλους. Τα afro μαλλιά στην κυριολεξία μεταμορφώθηκαν σε μεταξένια, απαλά και απόλυτα ίσια, ενώ το φριζάρισμα εξουδετερώθηκε.\nΤα ταλαιπωρημένα μαλλιά μεταμορφώνονται\nΤο δεύτερο challenge είχε να κάνει με τεχνικές εργασίες και ταλαιπωρημένα μαλλιά, τα οποία τελικά αναζωογονήθηκαν, ενώ το χρώμα βελτιώθηκε χαρακτηριστικά.\nΑφού διαγνώσαμε τον τύπο των μαλλιών, εντοπίσαμε τα προβλήματα και έτσι καταλήξαμε στην πορεία δράσης. Το μοντέλο διέθετε πολύ φριζαρισμένα μαλλιά, τα οποία ήταν αρκετά λεπτά και αδύναμα. Έτσι, χρησιμοποιήσαμε την Kerrin Vega Hair Thin & Damaged Straightening Treatment.\nΞεκινάμε με λούσιμο. Το συγκεκριμένο μοντέλο είχε τεχνικές χρώματος και λούστηκε για 5 λεπτά με σαμπουάν με ουδέτερο ph. Στη συνέχεια στεγνώσαμε τα μαλλιά στο 100%. Πήραμε το Kerrin Vega Hair Thin & Damaged Straightening Treatment και το εφαρμόσαμε σε χωρίσματα, 0,5 εκ. από τη ρίζα, στα μήκη και τις άκρες. Σιγουρευτήκαμε ότι τα μαλλιά είχαν αρκετό προϊόν πάνω τους\nΠερνάμε στην διαδικασία ισιώματος, για την οποία χρησιμοποιήσαμε επαγγελματική πρέσα μαλλιών που να φτάνει τους 230° C. Εφαρμόσαμε την πρέσα σε λεπτά χωρίσματα, αργά, από τις ρίζες προς τις άκρες ώσπου να είναι έτοιμο το χώρισμα (5–9 φορές). Στο συγκεκριμένο μοντέλο που έχει βαμμένα και ντεκαπαρισμένα μαλλιά χρησιμοποιήσαμε χαμηλότερη θερμοκρασία (180° - 210°C).\nΤο τελικό αποτέλεσμα είναι ένα μεταξένιο, απαλό, ίσιο look. Εκτός από την εμφάνιση, τα μαλλιά απέκτησαν περισσότερη δύναμη και απαλλάχθηκαν από το φριζάρισμα.


Clutches: Το φετίχ των σταρ - Fay's book\nOversized, μικρά και διακριτικά, σε έντονα χρώματα, με ιδιαίτερα prints ή στην πιο εκκεντρική τους εκδοχή, τα clutches αποτελούν βασικό κομμάτι κάθε επιτυχημένης εμφάνισης.\nΈλενα Μπόναμ Κάρτερ:\nΗ ταλαντούχα ηθοποιός επιλέγει ένα από τα πιο funky αξεσουάρ για την εμφάνισή της στο κόκκινο χαλί των Golden Globes. Σε απόλυτη αντίθεση με το gothic χαρακτήρα και σύνολό της, το κατακόκκινο clutch που θυμίζει ζουμερά, σαρκώδη χείλη τραβάει τα βλέμματα και αποσπά τα καλύτερα σχόλια χάρη στην ιδιαιτερότητά του.\nΗ νεαρή ηθοποιός επιλέγει ένα μικρό φούξια clutch για να φωτίσει το classy total black outfit της.\nΗ ντίβα της ποπ ποντάρει στα αγαπημένα της animal prints για να αποθεώσει τη συνολική της εμφάνιση. Το λεοπάρ, γούνινο τσαντάκι της ταιριάζει τέλεια με τα εντυπωσιακά ψηλοτάκουνα μοβ πέδιλά και το μαύρο παλτό.\nΤο fashion icon παίζει με έντονα χρώματα και ταιριάζει με μαεστρία το animal printed πανωφόρι της με ένα κίτρινο clutch.\nΤο clutch με φτερά στην καλύτερη εκδοχή του. Η αισθησιακή σταρ, δημιουργεί ένα υπέρκομψο σύνολο ποντάροντας στα αξεσουάρ. Τα δερμάτινα γάντια που φτάνουν μέχρι τον αγκώνα, οι γόβες από λουστρίνι και το εντυπωσιακό τσαντάκι της είναι τα top κομμάτια ενός super chic συνόλου.\nΗ νεαρή τραγουδίστρια , αντανακλά την λάμψη του παλιού Χόλυγουντ θυμίζοντας ντίβα περασμένης δεκαετίας. Το δερμάτινο Elie Saab τσαντάκι στις ίδεις αποχρώσεις με το φόρεμά της είναι η καλύτερη επιλογή για μια τόσο κομψή εμφάνιση.\nΗ ηθοποιός ποντάρει στον οίκο Givenchy και επιλέγει τσαντάκι με το κλασσικό λογότυπο του brand, για να ολοκληρώσει με στυλ μια casual εμφάνιση.\nΈνα oversized δερμάτινο clutch στην πιο κλασσική του εκδοχή, όπως άλλωστε ταιριάζει στην τραγουδίστρια.\nΗ όμορφη ηθοποιός ντυμένη στα κόκκινα, επιλέγει ένα box clutch για να ολοκληρώσει την super hot εμφάνισή της.\nΈνα total leather σύνολο, αποθεώνεται με ένα δερμάτινο clutch. Ένα από τα πιο διαχρονικά αξεσουάρ που ταιριάζει σε κάθε περίσταση και ηλικία.


Γιάννης Οικονόμου: «Με σχέδιο αλλάζουμε στην πράξη την Παιδεία» - STEREA NEWS\nΜε αφορμή την συνεργασία μεταξύ του ΕΚΠΑ και του Yale\n«Με σχέδιο αλλάζουμε την Παιδεία» αναφέρει σε ανάρτησή του ο κυβερνητικός εκπρόσωπος Γιάννης Οικονόμου.\nΟ ίδιος παραπέμπει στη νέα στρατηγική συνεργασία μεταξύ του ΕΚΠΑ και του Yale στους τομείς της περιβαλλοντικής επιστήμης, της δημόσιας και περιβαλλοντικής υγείας.\n«Νέα στρατηγική συνεργασία μεταξύ του ΕΚΠΑ και Yale μέσω της υλοποίησης κοινών προγραμμάτων σπουδών και έρευνας που αφορούν την περιβαλλοντική επιστήμη, τη δημόσια και περιβαλλοντική υγεία. Με σχέδιο αλλάζουμε στην πράξη την Παιδεία» σημειώνει ο κ. Οικονόμου στην ανάρτησή του.\nΟικονόμου: Ξεκινάει η «ελληνική PISA» -Στις 18/5 οι εξετάσεις διαγνωστικού χαρακτήρα\nΓ. Οικονόμου: Ανοίγει ο δρόμος για το πάρκο στο Στρατόπεδο Τσαλτάκη Λαμίας\nLive η ενημέρωση των πολιτικών συντακτών από τον Γιάννη Οικονόμου\nΟικονόμου: Εκπτώσεις στο ρεύμα για όλους -Πότε ανοίγει η πλατφόρμα για τις επιστροφές\nΓ. Οικονόμου: Ο Τσίπρας εξακολουθεί να διαστρεβλώνει ενσυνείδητα την πραγματικότητα\nΟικονόμου: Η κυβέρνηση έχει στα χέρια της το πόρισμα της Ρυθμιστικής Αρχής Ενέργειας (βίντεο)


Φθινόπωρο '19 - Χειμώνας '20 - VivereMag\nHome FASHION Φθινόπωρο '19 - Χειμώνας '20\nΦθινόπωρο '19 - Χειμώνας '20\nΗ μόδα του φετεινού χειμώνα.\nΉρθε η ώρα λοιπόν να μιλήσουμε για την μόδα του φετεινού χειμώνα. Για τις κορυφαίες τάσεις του Φθινοπώρου 2019 –Χειμώνα 2020, τα trends που θα κάνουν φέτος αισθητή την παρουσία τους ανάμεσά μας.\nΟι εποχές των 70’ς & 90’ς επιστρέφουν δυναμικά. Τα βολάν, οι διαφάνειες, ο όγκος στα μανίκια, είναι στην κορυφή. Γι’αυτό ας εκμεταλευτούμε με ότι υπάρχει στην ντουλάπα μας ( δεν πετάμε τίποτα), χρησιμοποιώντας τα και κάνοντας με αυτά μία στυλάτη εμφάνιση προσαρμόζοντάς τα στη μόδα του σήμερα.\nΕίδαμε στις πασαρέλες μεγάλων οίκων και σε αυτές της Εβδομάδας Μόδας στο Παρίσι, Λονδίνο, Μιλάνο, Νέα Υόρκη, ρούχα εμπνευσμένα από τις δεκαετίες που προανέφερα. Παντελόνια καμπάνα, γιλέκα, κοτλέ υφάσματα, ζιβάγκο, κάνουν αισθητή την παρουσία τους. Πολύ αγαπημένα τα chemisier φορέματα, όπως και τα lingerie ( slip dress) φαρδιά παντελόνια, ζιπ κιλότ, κοστούμια για το Business Look σε πιο χαλαρή μορφή. Στην κορυφή οι μακριές φούστες με τοπ πλισέ και σατέν.\nΚυρίαρχο υλικό το δέρμα σε φορέματα, φούστες, παντελόνια και πανωφόρια, χωρίς να υστερούν όμως τα πλεκτά, το βελούδο τα καπιτονέ, φτερά, τουίτ και μεγάλα καρό σε πανωφόρια και παλτό αλλά και σε άλλα ρούχα.\nΜία διαχρονική αξία, το τζην ύφασμα, δεν φεύγει από την μόδα παραμένει στην κορυφή των τάσεων για μία ακόμα σεζόν, δείχνοντάς μας το δυναμικό του χαρακτήρα τόσο στις πρωινές όσο και στις βραδυνές μας εμφανίσεις.\nΤα animal prints συνεχίζουν να είναι στην μόδα, κοσμώντας όλα τα γυναικεία ρούχα αλλά και τα αξεσουάρ της σεζόν. Πουά, φλοράλ, οριζόντιες ρίγες και λαχούρια, είναι μερικά από τα πιο δημοφιλή prints που θα είναι στη μόδα τη σεζόν 2019 -2020. Από μόνα τους μπορούν να συμπληρώσουν ένα ντύσιμο και οι τολμηρές μπορούν να σετάρουν διαφορετικά μοτίβα μεταξύ τους.\nΑπό τα Fashion trends της εποχής δεν θα μπορούσαν να λείπουν οι ψεύτικες γούνες και πανωφόρια με γούνα στο γιακά και τα μανίκια. Πολυτελές σε όψη αυτό το οικολογικό υλικό από συνθετικό ή ανακυκλώμενο υλικό. Είναι κομψό και ιδανικό για το χειμώνα, όπως και τα παλτό με επένδυση γούνας. Τα μπουφάν ή τα παλτό με την εσωτερική γούνα από δέρμα προβάτου θα φορεθούν και αυτή την σεζόν.\nΈνας πλούσιος χειμώνας σε υλικά, υφές και σχέδια, θα μας ντύσει και φέτος φίλες μου. Μία γενική ματιά σε ότι αφορά το ντύσιμό μας, ενώ θα ασχοληθούμε και μεμονωμένα.\nΝα θυμάστε όμως φίλες μου. Εμείς διαμορφώνουμε το στύλ μας και χρησιμοποιούμε τις τάσεις σαν εργαλεία που προσαρμόζουμε στο πορτοφόλι μας και την προσωπικότητά μας. Έτσι μπορούμε να πετύχουμε μια σικάτη εμφάνιση!


Θωμάς Μαίτλανδ – Ελένη Χάρου\nτην 6 Νοέ, 2020 523\nΤο 1816 στάλθηκε ως πρώτος Λόρδος Ύπατος Αρμοστής, εκπρόσωπος της Μ. Βρεττανίας στα 7νησα ο Θωμάς Μαίτλανδ. Εγκαταστάθηκε στη Κέρκυρα, όπου ήταν η έδρα της Κυβέρνησης του Ιονίου Κράτους. Το ανάκτορο των αγίων Μιχαήλ και Γεωργίου, που θεμελιώθηκε επί των ημερών του, προοριζόταν για κατοικία του. Παρόλο που ήταν πεπειραμένος πολιτικός και δραστήριος, ήταν απολυταρχικός, θιασώτης των ιδεών της Ιεράς Συμμαχίας και κατά τη διάρκεια της Ελληνικής Επανάστασης είναι γνωστή η ανθελληνική στάση του. Ήταν πανίσχυρος και έμεινε στην ιστορία ως “ο βασιλιάς Τομ.”\nΓια τον 7νησιακό λαό ήταν “ο Σουλτάν Θωμάς” εξ αιτίας της τυραννικής πολιτείας του και ο διαβόητος “Μέτελας” όπως τον αναφέρει και ο Κεφαλονίτης ποιητής Ν. Καββαδίας στο έργο του “Η βάρδια”\nΣτα Κύθηρα πολλά έργα έγιναν κατά τη διάρκεια της θητείας του. Μεταξύ αυτών η γέφυρα του Καψαλιού, στην οποία σώζεται η σχετική αναμνηστική μαρμάρινη πλάκα με χρονολογία 1822, στην οποία οι Κυθήριοι εκφράζουν την ευγνωμοσύνη τους προς το Μαίτλανδ.


Ο Πατριάρχης Αντιοχείας στη Μονή του Αγίου Γεωργίου - ΕΚΚΛΗΣΙΑ ONLINE\nΑρχική » ΝΕΑ » Ο Πατριάρχης Αντιοχείας στη Μονή του Αγίου Γεωργίου\nΟ Πατριάρχης Αντιοχείας κ.κ. Ιωάννης, παρευρέθηκε χθες Κυριακή 5 Σεπτεμβρίου, σε μία δύσκολη και πολυπαθούσα περιοχή της επαρχίας του, στο μοναστήρι του Αγίου Γεωργίου του Χειμάρρου στη Συρία, όπου προηξήρχε στην Πατριαρχική Θεία Λειτουργία.\nΚατά το Κήρυγμά του προς τους πιστούς, ο Μακαριώτατος Πατριάρχης απευθύνθηκε ιδιαιτέρως προς τα παιδιά, όπου συμμετείχαν στην Λατρευτική Σύναξη, ευχόμενος να έχουν υγεία και ευημερία. Τέλος απέδωσε τις εγκάρδιες ευχές του, ώστε ο Άγιος Γεώργιος να πρεσβεύει για όλους τους πιστούς, με σκοπό σύντομα να βγουν από αυτές τις δύσκολες στιγμές που βιώνουν, τα τελευταία χρόνια.\nΚράτα την πίστη σου!Ο Αρχιεπίσκοπος Αυστραλίας ομιλητής σε Επιστημονική Ημερίδα στην Ιατρική Σχολή Λάρισας


AVIS Μπέρμινχαμ - Αεροδρόμιο BHM Ενοικίαση αυτοκινήτων | 14CARS.com\nAVIS ενοικίαση αυτοκινήτου στο Μπέρμινχαμ - Αεροδρόμιο [BHM]\nΣύμφωνα με τους όρους και τις προϋποθέσεις ενοικίασης αυτοκινήτων, η Avis παρέχει δωρεάν ακύρωση παραγγελιών.\nΗ Avis παρέχει το φθηνότερο αυτοκίνητο Μπέρμινχαμ - Αεροδρόμιο BHM αεροδρόμιο. Ford Fiesta أو ما شابه από το Avis Μπέρμινχαμ - Αεροδρόμιο κοστίζει $ 42.93 ανά ημέρα.\nΗ Avis είναι ένας από τους πιο αξιόπιστους προμηθευτές ενοικίασης αυτοκινήτων στο αεροδρόμιο Μπέρμινχαμ - Αεροδρόμιο BHM. Η μέση βαθμολογία του αεροδρομίου Avis Μπέρμινχαμ - Αεροδρόμιο είναι 7 στα 10, με βάση τις κριτικές των πελατών μας.\nΣπίτι / Ηνωμένες Πολιτείες / Μπέρμινχαμ - Αεροδρόμιο (BHM), Ηνωμένες Πολιτείες / AVIS\nAVIS διαθέσιμα αυτοκίνητα προς ενοικίαση στο Μπέρμινχαμ - Αεροδρόμιο [BHM]\nΜη διστάσετε να περιηγηθείτε στις εκπληκτικές διαθέσιμες προσφορές ενοικιάσεων αυτοκινήτων τις AVIS στο Μπέρμινχαμ - Αεροδρόμιο. Δείτε αυτές τις προσφορές στο BHM αεροδρόμιο για να επιλέξετε το προτιμότερο από τα διαθέσιμα σήμερα.\n$74.83 ανά μέρα\n$115.17 ανά μέρα\n$71.46 ανά μέρα\n$77.36 ανά μέρα\n$84.19 ανά μέρα\n$99.34 ανά μέρα\nΠληροφορίες σχετικά με τη AVIS στο Μπέρμινχαμ - Αεροδρόμιο AL\nΣτον παρακάτω πίνακα μπορείτε να βρείτε πληροφορίες σχετικά με την τοποθεσία παραλαβής, τη διεύθυνση επιστροφής, τον αριθμό τηλεφώνου, τις ώρες λειτουργίας, την πολιτική καυσίμων, τον τύπο παραλαβής και τα μπόνους που παρέχει η AVIS στο Μπέρμινχαμ - Αεροδρόμιο [BHM].\nAVIS τοποθεσίες δίπλα στο BHM αεροδρόμιο\n12.59 km / 7.82 μι\nΕναλλακτικά με τη AVIS, υπάρχουν και άλλα διαθέσιμα τοπικά και διεθνή γραφεία ενοικίασης αυτοκινήτων που λειτουργούν στο Μπέρμινχαμ - Αεροδρόμιο [BHM]. Βεβαιωθείτε ότι έχετε ελέγξει για τυχόν προσφορές, εκπτώσεις ή ακόμα και κουπόνια από αυτούς τους έμπιστους προμηθευτές αυτοκινήτων παγκοσμίως και κάντε την καλύτερη επιλογή για εσάς.\nΕάν χρειάζεστε ένα μικρό αυτοκίνητο για το επόμενο οδικό σας ταξίδι από το Μπέρμινχαμ - Αεροδρόμιο [BHM], θα πρέπει να εξετάσετε προσεκτικά τις προσφορές ενοικίασης αυτοκινήτου από τη ALAMO και HERTZ. Παρέχουν το μεγαλύτερο αριθμό στις κατηγορίες των Οικονομικό και οχημάτων στο Μπέρμινχαμ - Αεροδρόμιο.\nΈνας τεράστιος αριθμός μέσων αυτοκινήτων παρέχεται από τη HERTZ και PAYLESS στο Μπέρμινχαμ - Αεροδρόμιο AL. Δώστε προσοχή σε αυτούς τους προμηθευτές αν θέλετε να πάρετε τα καλύτερα οχήματα των κατηγοριών Κανονικό και Μεγάλο.\nΓια να βρείτε την καλύτερη προσφορά ενοικίασης SUV στο Μπέρμινχαμ - Αεροδρόμιο [BHM], ρίξτε μια ματιά στα SUV από τη DOLLAR. Αυτός ο πάροχος προσφέρει τη μεγαλύτερη συλλογή SUV αυτοκινήτων στο Μπέρμινχαμ - Αεροδρόμιο.\nΓια όσους από εσάς θέλετε να οδηγήσετε ένα πολυτελές όχημα στο Μπέρμινχαμ - Αεροδρόμιο, θα πρέπει να εξετάσετε τις προσφορές από τη NATIONAL. Προσφέρουν αρκετά Ελίτ πολυτελείας, Εξωτικό και Καμπριολέ αυτοκίνητα στο Μπέρμινχαμ - Αεροδρόμιο που θα ικανοποιήσουν την κάθε επιθυμία σας.\nΑεροδρόμιο AVIS Μπέρμινχαμ - Αεροδρόμιο AL Επισκόπηση στόλου ενοικίασης αυτοκινήτου\nΗ AVIS στο Μπέρμινχαμ - Αεροδρόμιο BHM παρέχει μια τεράστια ποικιλία αυτοκινήτων από διαφορετικές κατηγορίες ενοικίασης αυτοκινήτων: Economy, Compact, Standard, Fullsize, Suv, Luxury, Van, Exotic,\nΑν αποφασίσετε να νοικιάσετε ένα Οικονομικό αυτοκίνητο από τη AVIS Μπέρμινχαμ - Αεροδρόμιο, να είστε έτοιμοι να παραλάβετε Ford Fiesta أو ما شابه, Mitsubishi Mirage, και Chevrolet Spark , ή να πάρετε μια αναβάθμιση κατηγορίας αυτοκινήτων.\nΓια όσους από εσάς αποφασίσετε να κλείσετε ένα Μικρό αυτοκίνητο, μπορείτε να πάρετε Ford Focus أو ما شابه, Nissan Versa, και Kia Rio أو ما شابه . ή να πάρετε μια αναβάθμιση κατηγορίας αυτοκινήτων.\nΚάθε φορά που κάνετε κράτηση ενός αυτοκινήτου κατηγορίας Κανονικό με "ή παρόμοιο" σήμα από το αεροδρόμιο AVIS Μπέρμινχαμ - Αεροδρόμιο, μπορείτε να παραλάβετε το Toyota Corolla أو ما شابه, Toyota Corolla, Volkswagen Jetta, και Dodge Stratus أو ما شابه .\nΗ κατηγορία ενοικίασης αυτοκινήτων AVIS Μεγάλο στο Μπέρμινχαμ - Αεροδρόμιο περιλαμβάνει τα παρακάτω μοντέλα ενοικίασης αυτοκινήτων: Toyota Camry أو ما شابه, Chevrolet Malibu, και Ford Taurus أو ما شابه .\nΌταν νοικιάζετε ένα αυτοκίνητο κατηγορίας SUV από το αεροδρόμιο AVIS Μπέρμινχαμ - Αεροδρόμιο, θα έχετε ένα από τα παρακάτω αυτοκίνητα: Ford Escape أو ما شابه, Ford Edge, Hyundai Tucson, και Suzuki Jimny .\nΗ κατηγορία ενοικίασης αυτοκινήτων Ελίτ πολυτελείας που παρέχεται από τη AVIS Μπέρμινχαμ - Αεροδρόμιο αποτελείται από τα ακόλουθα μοντέλα αυτοκινήτων: Chevrolet Impala أو ما شابه, Cadillac XTS أو ما شابه, και Cadillac XTS .\nΕπιλέξτε το Αεροδρόμιο σας AVIS Μπέρμινχαμ - Αεροδρόμιο σύμφωνα με τον σκοπό σας\nΕάν προσπαθείτε να βρείτε ένα αυτοκίνητο από τη AVIS στο Μπέρμινχαμ - Αεροδρόμιο για ένα οδικό ταξίδι με το αγαπημένο σας πρόσωπο, θα πρέπει να δείτε διάφορα οχήματα Mini, Economy, Convertible ή ακόμα και οχήματα πολυτελείας. Για επαγγελματικά ταξίδια στο Μπέρμινχαμ - Αεροδρόμιο, τα πιο κατάλληλα οχήματα από τη AVIS είναι οχήματα Full Size, Luxury και Exotic, Μπορείτε επίσης να βρείτε ένα κατάλληλο αυτοκίνητο από τη AVIS στο Μπέρμινχαμ - Αεροδρόμιο για τις ειδικές σας περιστάσεις όπως γάμους, γενέθλια και άλλα είδη εορτασμών.\nΑν χρειάζεστε ενοικίαση αυτοκίνητου για κάποιο πάρτι, κοιτάξτε τις κλάσεις Luxury και Exotic αυτοκινήτων από το AVIS στο Μπέρμινχαμ - Αεροδρόμιο. Η AVIS διαθέτει επίσης ευκαιρίες ενοικίασης αυτοκινήτων για τους νέους οδηγούς. Καθίστε και δείτε τις κλάσεις ενοικιαζόμενων αυτοκινήτων Mini, Economy και Convertible από τη AVIS στο Μπέρμινχαμ - Αεροδρόμιο.\nFAQ - AVIS ενοικίαση αυτοκινήτου στο Μπέρμινχαμ - Αεροδρόμιο\nΠώς να νοικιάσετε ένα αυτοκίνητο από τη AVIS στο Μπέρμινχαμ - Αεροδρόμιο AL;\nΠοια είναι η φθηνότερη ενοικίαση αυτοκινήτου από τη AVIS στο αεροδρόμιο BHM;\nΤο φθηνότερο αυτοκίνητο από τη AVIS στο Μπέρμινχαμ - Αεροδρόμιο είναι Ford Fiesta أو ما شابه. Η τρέχουσα σχετική τιμή είναι $42.93 ανά ημέρα.\nΠοια είναι η πιο συχνά ταξινομημένη κατηγορία αυτοκινήτων από το AVIS στο Μπέρμινχαμ - Αεροδρόμιο [BHM];\nΗ πιο συχνά νοικιασμένη κατηγορία αυτοκινήτων από τη AVIS στο αεροδρόμιο BHM είναι Ελίτ πολυτελείας. Το φθηνότερο όχημα Ελίτ πολυτελείας από τη AVIS είναι CHEVROLET IMPALA أو ما شابه. Η τιμή του ξεκινάει από $59.03 ανά ημέρα.\nΜπορώ να πληρώσω για την κράτηση ενοικίασης αυτοκινήτου AVIS με χρεωστική κάρτα στο Μπέρμινχαμ - Αεροδρόμιο;\nΠαρέχει η AVIS δυνατότητα ενοικίασης καθισμάτων αυτοκινήτων για παιδιά στο Μπέρμινχαμ - Αεροδρόμιο [BHM];


Rally Σουηδίας - 3η Μέρα: Ιστορική νίκη Evans - TotalRacing.gr\nΟ Elfyn Evans πήρε μία ιστορική νίκη στο Rally Σουηδίας, όντας ο πρώτος Βρετανός και ο τέταρτος μη Σκανδιναβός που κερδίζει αυτόν τον αγώνα. Το βάθρο συμπλήρωσαν οι Ott Tanak και Kalle Rovanpera.\nO Evans είχε χτίσει μία αρκετά μεγάλη διαφορά από τις δύο προηγούμενες ημέρες και δεν χρειάστηκε να πιέσει στην τελευταία ειδική, κατακτώντας την δεύτερη νίκη της καριέρας του, σε έναν τόσο ιδιαίτερο αγώνα.\nO Tanak πήρε τους πρώτους του βαθμούς με την Hyundai, και όπως δήλωσε, το αυτοκίνητο έχει την ταχύτητα και απλά πρέπει να το μάθει λίγο περισσότερο.\nΟι μάχη για την τρίτη θέση ανάμεσα στου Sebastien Ogier και Kalle Rovanpera συνεχίστηκε και στην τελευταία ειδική του αγώνα, με τον Γάλλο να έχει μισό δευτερόλεπτο προβάδισμα από την χθεσινή ημέρα. Ο Φινλανδός πίεσε στο όριο, και κατάφερε να πάρει το πρώτο του βάθρο στο WRC.\nO Thierry Neuville ήθελε βαθμούς από την PowerStage αλλά και να περάσει στην κατάταξη τον Esapekka Lappi και πίεσε όσο μπορούσε στην τελευταία ειδική του αγώνα, παρά τις δύσκολες συνθήκες. Η τελική διαφορά του από τον Φινλανδό ήταν μόλις 1.4 δευτερόλεπτα υπέρ του οδηγού της M-Sport.\nΟ Craig Breen δεν ήθελε βαθμούς από την PowerStage, έτσι δεν κινήθηκε στο όριο, και τερμάτισε στην 7η θέση, χωρίς να τον απειλήσουν οι οδηγοί που ακολουθούσαν.\nΤην δεκάδα συμπλήρωσαν οι Teemu Suninen, Takamoto Katsuta και ο Jari Huttunen με το Hyundai i20 R5, που ήταν και ο νικητής στην κατηγορία WRC3.\nMexico City ePrix - Αγώνας: Κυριαρχία Evans\nΑποκαλυπτήρια για την Williams FW43 [pics]


Σαββάτο, 18 Σεπτεμβρίου 2021 10:47:23 ΠΜ\nΑρχική›Ειδήσεις›Πολιτική›Πρόκληση Φίλη: Ο Τσίπρας είναι εύπορος-Δεν πληρώνουν 23% στο κρέας\nΣτα οικονομικά του πρωθυπουργού αναφέρθηκε ο κ. Φίλης, μετά τις «πενταροδεκάρες» για το ΦΠΑ στα ιδιωτικά σχολεία, υποστηρίζοντας πως μπορεί και στέλνει τα παιδιά του σε ιδιωτικό σχολείο γιατί «είναι εύπορος».\nΟ υπουργός Παιδείας σε συνέντευξή του στον Real Fm δήλωσε πως είναι θέμα ημερών να υπάρξει απόφαση για τον ΦΠΑ στην ιδιωτική εκπαίδευση με τους δανειστές να πιέζουν να είναι στο 23%.\nΟ κ. Φίλης δήλωσε πως εάν τα ισοδύναμα αφορούν όλους τους πολίτες τότε προτιμά το 23% στην ιδιωτική εκπαίδευση, λέγοντας πως δεν είναι δυνατόν να πληρώνουν 23% οι πολίτες για το κρέας για να στείλουν κάποιοι τα παιδιά τους στο ιδιωτικό σχολείο.\nΜε τη δήλωση αυτή ο κ. Φίλης ουσιαστικά εγκαλεί τους γονείς εκείνους που με θυσίες έχουν αποφασίσει να στείλουν τα παιδιά τους στο ιδιωτικό σχολείο και συγκρίνει εσφαλμένα το κρέας με την ιδιωτική εκπαίδευση.\nΜάλιστα, όταν ρωτήθηκε από τον δημοσιογράφο για τον πρωθυπουργό, Αλέξη Τσίπρα που στέλνει επίσης τα παιδιά του σε ιδιωτικό σχολείο, ο κ. Φίλης απάντησε χαρακτηριστικά: "ο πρωθυπουργός της χώρας δεν είναι εύπορος; Φτωχός είναι; Δουλεύει και η γυναίκα του".\nΣτη συνέχεια ο κ. Φίλης με τις δηλώσεις του έδειξε πως θέλει να είναι υπουργός μίας μερίδας μόνο κόσμου και όχι υπουργός Παιδείας όλων των Ελλήνων, αφού τόνισε πως «δεν απαντάω στο πρόβλημα που έχει μία εύπορη οικογένεια. Δουλειά του υπουργού είναι να διασφαλίζει το κατά το δυνατόν αξιόπιστο σχολείο για όλα τα παιδιά».\nΤελευταία τροποποίηση στις 20:40 - 26 Οκτ 2015


Μία δυνατή ιστορία, με φόντο τους ελληνικούς δρόμους και τον ανθρώπινο πόνο, φιλοδοξεί να παρουσιάσει νέα ιατρική σειρά της ΕΡΤ, στην οποία αναμένεται να ενώσουν τις δυνάμεις τους σημαντικά ονόματα του θεάτρου και της τηλεόρασης.\nΗ ελληνική βερσιόν ενός Grey’s anatomy με τη διαφορά όμως ότι τα εξωτερικά γυρίσματα θα κυριαρχούν έρχεται στις αρχές του 2022 στην κρατική τηλεόραση. Την υπογραφή της στη φιλόδοξη αυτή σειρά βάζει η έμπειρη σεναριογράφος, Τίνα Καμπίτση, η οποία άφησε το στίγμα της την περασμένη σεζόν με την αγαπημένη “Έξαψη”. Από τις αρχές του νέου έτους η σειρά θα προστεθεί στο πλήρως ανανεωμένο πρόγραμμα της ΕΡΤ, δίνοντας ραντεβού με το κοινό δύο φορές την εβδομάδα.\nΜέσα από το καλογραμμένο κείμενο της Καμπίτση και την έμπειρη σκηνοθετική ματιά του Σπύρου Μιχαλόπουλου θα δούμε να ζωντανεύουν ανθρώπινες ιστορίες δράματος που εκτυλίσσονται στους δρόμους της Αθήνας. Το σενάριο όπως μαθαίνουμε θα φωτίζει πρόσωπα που αποζητούν την ιατρική βοήθεια στο δρόμο. Εκεί όπου θα βλέπουμε να διαδραματίζεται η κάθε ανθρώπινη ιστορία. Στο σημείο θα επεμβαίνει η ιατρική ομάδα. Εκεί ο άνθρωπος θα γίνεται πρωταγωνιστής της στιγμής, της ιστορίας, της εικόνας.\nΠοιοι ηθοποιοί “έκλεισαν”\nΚεντρικός ήρωας της σειράς με προσωρινό τίτλο “Ο Δρόμος” ένα πρόσωπο που είδε τη ζωή του να διαλύεται στο δρόμο. Μάζεψε τα… κομμάτια του, άφησε πίσω του δυσκολίες και αφοσιώθηκε στη σωτηρία ανθρώπων που κυκλοφορούν δίπλα μας και ανάμεσά μας. Για το συγκεκριμένο ρόλο επιλέχθηκε ο Γιάννης Στάνκογλου. Επιπλέον, σε προχωρημένο στάδιο συζητήσεων βρίσκονται κι άλλοι γνωστοί και αγαπημένοι ηθοποιοί. Ο λόγος για τον εξαιρετικό Γιώργο Γάλλο. Έναν ηθοποιό με σημαντική θεατρική πορεία που καθήλωσε με την ερμηνεία του στις Άγριες μέλισσες. Επίσης, σύμφωνα με καλά πληροφορημένες πηγές, στο βασικό καστ της σειράς θα βρίσκονται η Άννα-Μαρία Παπαχαραλάμπους και η Βίκυ Παπαδόπουλου. Επίσης και ο Δημοσθένης Παπαδόπουλος φέρεται να συζητά τη συμμετοχή του στη σειρά.\nΠΡΟΗΓΟΥΜΕΝΟ ΑΡΘΡΟΠοιος είναι πρωινιάτικα: Η εντυπωσιακή πρεμιέρα της Μαγγίρα\nΕΠΟΜΕΝΟ ΑΡΘΡΟΕΡΤ: Τέλος η Κοντογεώργη – Νέο μαγκαζίνο με πρόσωπο έκπληξη


ΑΠΟΦΡΑΞΗ ΜΠΑΝΙΕΡΑΣ ΜΕΤΑΞΟΥΡΓΕΙΟ, ΞΕΒΟΥΛΩΜΑ ΜΠΑΝΙΕΡΑΣ, ✅24h ΑΠΟΦΡΑΞΗ ΜΠΑΝΙΕΡΑΣ ΜΕΤΑΞΟΥΡΓΕΙΟ, ΞΕΒΟΥΛΩΜΑ ΜΠΑΝΙΕΡΑΣ, ✅24h\nΑπόφραξη μπανιέρας Μεταξουργείο: Η εταιρεία μας ΑΠΟΦΡΑΞΕΙΣ ΝΗΡΕΑΣ έχει τις πιο συμφέρουσες τιμές και υπηρεσίες για απόφραξη μπανιέρας ή ξεβούλωμα στο Μεταξουργείο.\nΑπόφραξη Μπανιέρας στο Μεταξουργείο με ταχύτητα και αποτελεσματικότητα\nΌταν χρειαστείτε Απόφραξη Μπανιέρας στο Μεταξουργείο συνήθως είστε σε απόγνωση. Τότε όμως χρειάζεται ψυχραιμία, διότι ο κίνδυνος δεν είναι το κόστος με το οποίο θα σας επιβαρύνει μία αποφρακτική εταιρεία. Κυρίως πρόκειται για την επιβάρυνση του δικτύου απορροής από τη μπανιέρα έως το σιφώνι. Αυτό μπορεί να υποστεί σοβαρότατη ζημιά, ειδικά αν ο τεχνικός είναι ατζαμής. Επειδή κάποιος αγόρασε μία ατσαλίνα δεν τον καθιστά αυτόματα και καλό στις αποφράξεις.\nΘέλω Τιμοκατάλογο για απόφραξη μπανιέρας Μεταξουργείο της αποφρακτικής εταιρείας σας\nΑπόφραξη φρεατίου Μεταξουργείο με πιεστικό: 40€\nΚαθαρισμός φρεατίων Μεταξουργείο ανά σχάρα Δήμου: 10€\nΠΡΟΣΦΟΡΕΣ: Απόφραξη μπανιέρας Μεταξουργείο, ΝΗΡΕΑΣ\nΠού υπερέχουμε στις αποφράξεις μπανιέρας στο Μεταξουργείο;\nΌπως και σε κάθε υπηρεσία, έτσι και στις αποφράξεις μπανιέρας στο Μεταξουργείο υπερέχουμε για μία σειρά λόγους:\nΓια μία απόφραξη μπανιέρας στο Μεταξουργείο οι τιμές πού κυμαίνονται;\nΟι τιμές για μία απόφραξη στο Μεταξουργείο είναι ιδιαίτερα ελκυστικές. Αυτές έχουν δακύμανση ανάλογα με τη σχέση του πελάτη με τον όμιλο αποφρακτικών εταιρειών μας. Μαζί θα βρούμε τον ιδανικότερο τρόπο επίλυσης κάθε προβλήματος στην καλύτερη ποιότητα και τιμή για υπηρεσίες αποφράξεων στο Μεταξουργείο αλλά και όλη την Αττική.\nΧρειάζομαι απόφραξη μπανιέρας σε περιοχή της Μεταξουργείο και δεν μπορώ να αποφασίσω\nΣε πολυκατοικία στο Μεταξουργείο χρειάστηκαν απόφραξη μπανιέρας και όχι μόνο ανταποκριθήκαμε σε ελάχιστο χρόνο, αλλά ολοκληρώσαμε και την εργασία μας σύντομα. Οι εντυπώσεις του κ. Παναγιωτίδη ήταν μεταξύ άλλων:


Clarus Energy Services Company - Πρόγραμμα Εξοικονομώ κατ΄οίκον - Συχνές Ερωτήσεις & Απαντήσεις\nΣυχνές ερωτήσεις και απαντήσεις για το πρόγραμμα Εξοικονομώ κατ'οίκον:\nΤι είναι το πρόγραμμα Εξοικονομώ κατ'οίκον;\nΠοιο το ανώτατο επιλέξιμο όριο σε περίπτωση αίτησης πολυκατοικίας ως σύνολο κτιρίου;\nΌλες οι παρεμβάσεις μπορούν να φτάνουν τα 15.000€;\nΟι πολυκατοικίες μπορούν να ενταχθούν;\nΑν ένα φυσικό πρόσωπο είναι ιδιοκτήτης περισσοτέρων ακινήτων μπορεί να επιδοτηθεί μόνο για ένα;\nΤα υπερχρεωμένα νοικοκυριά μπορούν να υπαχθούν στο πρόγραμμα;\nΠοια η διάρκεια του Προγράμματος;\nΤο κόστος των ενεργειακών επιθεωρήσεων συμπεριλαμβάνονται στα 15.000€;\nΤο κόστος του σύμβουλου έργου συμπεριλαμβάνεται στα 15.000€;\nΠρόκειται για συγχρηματοδοτούμενο Πρόγραμμα που απευθύνεται σε ιδιοκτήτες κτιρίων, δίνοντας τους κίνητρα για την ενεργειακή αναβάθμιση τους. Στην ουσία επιστρέφει στους δικαιούχους το κόστος των επεμβάσεων που αναβαθμίζουν ενεργειακά το ακίνητο για επεμβάσεις ύψους έως 15.000€ (περιλαμβανομένου ΦΠΑ) υπό μορφή επιδότησης έως 70% και άτοκης χρηματοδότησης το εναπομείναν ποσό.\nΟ ανώτατος επιλέξιμος προϋπολογισμός ανά ιδιοκτησία/κατοικία δεν θα μπορεί να υπερβαίνει τις 15.000€ (περιλαμβανομένου ΦΠΑ).\nΣτη περίπτωση της πολυκατοικίας, κάθε διαμέρισμα που πληροί τις προδιαγραφές μπορεί να αιτηθεί έως το ποσό των 15.000€ (περιλαμβανομένου ΦΠΑ) για ενεργειακές παρεμβάσεις.\nΌχι. Μόνο συγκεκριμένα συστήματα θέρμανσης μπορούν να φτάνουν στο μέγιστο ύψος των 15.000€ (περιλαμβανομένου ΦΠΑ). Δηλαδή συστήματα που χρησιμοποιούν ανανεώσιμες πηγές ενέργειας για την παροχή θέρμανσης. Πρακτικά στην κατηγορία αυτήν εντάσσονται οι αντλίες θερμότητας και τα ηλιοθερμικά συστήματα υποβοήθησης της θέρμανσης.\nΜόνο στην περίπτωση που νομιμοποιηθεί. Το πρόγραμμα έχει απαραίτητη προϋπόθεση την νομιμότητα του ακινήτου. Οπότε κανένα αυθαίρετο κτίσμα δεν μπορεί να ενταχθεί καθώς επίσης ούτε ακίνητα με μη τακτοποιημένους ημιυπαίθριους χώρους κτλ. Θα πρέπει να προηγηθεί νομιμοποίηση πριν την υποβολή φακέλου.\nΝαι μπορούν να ενταχθούν είτε στο σύνολό τους είτε κάθε διαμέρισμα ξεχωριστά ανεξάρτητα με τα υπόλοιπα.\nΌχι δεν υπάρχει τέτοιος περιορισμός. Η επιδότηση δίνεται ανά ακίνητο και όχι ανά φυσικό πρόσωπο, πράγμα που σημαίνει ότι μπορεί να επιδοτηθεί για όλα τα ακίνητα που έχει στην κατοχή του.\nΑπό το πρόγραμμα μπορούν επιδοτηθούν μονοκατοικίες, πολυκατοικίες για το τμήμα της που αφορά στο σύνολο των διαμερισμάτων του κτιρίου και μεμονωμένα διαμερίσματα που ικανοποιούν τα ακόλουθα κριτήρια:\nΒρίσκονται σε περιοχές με τιμή ζώνης χαμηλότερη ή ίση των 2.100€/τ.μ, όπως αυτή έχει διαμορφωθεί μέχρι την 31.12.2009\nΦέρουν οικοδομική άδεια. Στην περίπτωση που ο ιδιοκτήτης του δε διαθέτει οικοδομική άδεια, θα πρέπει να προσκομισθεί σχετικό νομιμοποιητικό έγγραφο, από το οποίο να προκύπτει ότι το κτίριο υφίσταται νόμιμα\nΕπικοινωνήστε μαζί μας! Η Clarus και οι εξειδικευμένοι συνεργάτες της σε όλη την Ελλάδα είναι στη διάθεσή σας και θα προτείνουν την καλύτερη λύση για το κτίριό σας. Από την ανάθεση και μετά, η Clarus αναλαμβάνει όχι μόνο όλα τα διαδικαστικά και κατασκευαστικά, μέχρι την ολοκλήρωση του έργου, αλλά και την μετέπειτα υποστήριξη σε τεχνικά και ενεργειακά θέματα.\nΤα υπερχρεωμένα νοικοκυριά σημαίνει ότι έχουν κάνει ρύθμιση για παλιά τους χρέη, οπότε, κατά τεκμήριο, η πιθανότητα να εγκριθεί νέο δάνειο είναι μικρή. Σε κάθε περίπτωση η Clarus είναι σε θέση να σας συμβουλεύσει σχετικά.\nΟι παρεμβάσεις για να είναι επιλέξιμες από το Πρόγραμμα, θα πρέπει να προκύπτουν βάσει των συστάσεων του Ενεργειακού Επιθεωρητή Κτιρίου κατά τη διαδικασία της ενεργειακής επιθεώρησης και θα αφορούν συνοπτικά στις ακόλουθες κατηγορίες:\nΜετά την ενεργειακή επιθεώρηση ο κάθε ενδιαφερόμενος θα μπορεί να επιλέξει σε συνεργασία με τον Ενεργειακό Επιθεωρητή όποιες και όσες παρεμβάσεις είναι επιλέξιμες για το πρόγραμμα και οδηγούν στην ικανοποίηση του ελάχιστου ενεργειακού στόχου του Προγράμματος δηλ. την αναβάθμιση κατά μια τουλάχιστον ενεργειακή κατηγορία ή εναλλακτικά η ετησία εξοικονόμηση πρωτογενούς ενέργειας να είναι μεγαλύτερη από το 30% της κατανάλωσης της ιδανικής κατάστασης του κτιρίου σας (κτίριο αναφοράς)\nΗ υποβολή των αιτήσεων σε συνεργαζόμενη τράπεζα γίνεται από *01/02/2011 έως εξαντλήσεως του προϋπολογισμού του προγράμματος ανά περιφέρεια. Υπάρχουν, σε τακτά χρονικά διαστήματα, σχετικές ανακοινώσεις για το πλήθος των αιτήσεων και του προϋπολογισμού αυτών ανά Περιφέρεια.\nΌχι, το κόστος των ενεργειακών επιθεωρήσεων είναι επιπλέον των 15.000€ και επιδοτείται στο 100% του κόστους, εφόσον η πρόταση ενταχθεί στο πρόγραμμα.\nΌχι, το κόστος του σύμβουλου έργου είναι επιπλέον των 15.000€, και επιδοτείται στο 100% μέχρι το ποσό των 250€ ανά επιμέρους αίτηση (μη συμπεριλαμβανομένου Φ.Π.Α.).


Αυτόματο σύστημα ζυγίσματος Volvo - Flashnews.gr\nΑυτόματο σύστημα ζυγίσματος Volvo\nΜια σημαντική διάκριση απέσπασε το Ενσωματωμένο Σύστημα Ζυγίσματος της Volvo Construction Equipiment κατά την διάρκεια των –διεθνούς φήμης- Intermat 2012 Innovation Awards.\nΑξιολογώντας τις συνολικά 80 συμμετοχές από κορυφαίους κατασκευαστές, η κριτική επιτροπή των Intermat 2012 Innovation Awards παρέδωσε τελικά το πρώτο βραβείο στο Ενσωματωμένο Σύστημα Ζυγίσματος (OBW: On Board Weighing) της Volvo.\nΤο OBW διατίθεται για πλήρως αναρτώμενα φορτηγά (full suspension) και παρέχει εκτεταμένες πληροφορίες αναφορικά με την παραγωγικότητα τους.\nΤο σύστημα είναι σε θέση να παρακολουθεί το βάρος του φορτίου μέσω ειδικών αισθητήρων πίεσης και μεταδίδει τις πληροφορίες σε ένα ειδικό λογισμικό φόρτωσης που ενσωματώνεται στο ηλεκτρονικό σύστημα του οχήματος.\nΤο On Board Weighing καταχωρεί αυτόματα όλα τα όλα τα μεταφερόμενα φορτία και τα δεδομένα εμφανίζονται στην οθόνη του χειριστή. Παράλληλα παρέχει την δυνατότητα πρόσβασης στις πληροφορίες και μέσω του συστήματος τηλεματικής CareTrack της Volvo (εξ αποστάσεως). Αυτό έχει ως αποτέλεσμα την πλήρη διαχείριση των εργασιών καθώς είναι δυνατός ο υπολογισμός του συνολικού μεταφερόμενου φορτίου (σε τόνους), οι μεταφερόμενοι τόνοι ανά λίτρο λίτρο καυσίμου, ο αριθμός κύκλων φόρτωσης κ.ά.\nΤo OBW επιτρέπει την δυνατότητα αυτόματης ανίχνευσης του μεταφερόμενου φορτίου μέσω ειδικών αισθητήρων στις υδραυλικές αναρτήσεις του συστήματος.\nΠαράλληλα, το σύστημα είναι σε θέση να προειδοποιήσει όταν το όχημα έχει υπερφορτωθεί με αποτέλεσμα την αύξηση της ασφάλειας αλλά την αποφυγή φθορών στα μηχανικά μέρη του οχήματος, τα ελαστικά και φυσικά την άσκοπή αύξηση της κατανάλωσης καυσίμου.\nH Volvo αναμένεται να παραλάβει το εν λόγω βραβείο για το OBW την πρώτη ημέρα της διεθνούς έκθεσης Intermat, στις 16 Απριλίου 2012 στο Παρίσι.\nΤετάρτη, 25 Ιανουαρίου 2012, 10:58


Handelsblatt: Συμφωνία Μέρκελ-Σαμαρά για Ελληνικό Επενδυτικό Ταμείο - Οικονομία - Νέα Κρήτη\nΤώρα διαβάζετε: Handelsblatt: Συμφωνία Μέρκελ-Σαμαρά για Ελληνικό Επενδυτικό Ταμείο\nHandelsblatt: Συμφωνία Μέρκελ-Σαμαρά για Ελληνικό Επενδυτικό Ταμείο\nΜνημόνιο Συναντίληψης (MoU) για τη δημιουργία του Ελληνικού Επενδυτικού Ταμείου, του "Ινστιτούτου για την Ανάπτυξη", στα πρότυπα της γερμανικής τράπεζας KfW, θα υπογράψουν ο Αντώνης Σαμαράς και η Άνγκελα Μέρκελ κατά τη διάρκεια της επίσκεψης της Γερμανίδας καγκελαρίου στην Αθήνα, σύμφωνα με τη Handelsblatt.\nΣτα σχέδια περιλαμβάνονται, μεταξύ άλλων, η Ευρωπαϊκή Ένωση, η Ευρωπαϊκή Τράπεζα Επενδύσεων και η Γαλλία. Οι προετοιμασίες όμως προχωρούν εδώ και μήνες με αργούς ρυθμούς, παρατηρεί η εφημερίδα. «Γι' αυτό δε θέλουν να περιμένουν άλλο, αλλά θα προχωρήσουν διμερώς με την Ελλάδα», εξηγεί η Handelsblatt και προσθέτει ότι αυξάνεται η πίεση και από τις άλλες πλευρές που επιθυμούν να έχουν συμμετοχή.\nΣτο δημοσίευμα, ωστόσο, επισημαίνεται ότι και από την πλευρά του Βερολίνου η μεταφορά κεφαλαίων εξακολουθεί να είναι πρόβλημα, καθώς τα κεφάλαια που διακινούνται μέσω της KfW πρέπει να προβλέπονται από τον κρατικό προϋπολογισμό, ο οποίος για το 2014 αναμένεται να τεθεί σε ισχύ τον Ιούλιο.\nΠιο συγκρατημένοι σήμερα οι Γερμανοί σχολιαστές\nΗ επιτυχής έξοδος της Ελλάδας στις αγορές σχολιάζεται σήμερα εκτενώς από το γερμανικό Τύπο. Σε μια δεύτερη ανάγνωση, όμως, οι Γερμανοί σχολιαστές εμφανίζονται σήμερα αρκετά πιο συγκρατημένοι και επιφυλακτικοί, αναφέρει ο διαδικτυακός τόπος της Deutsche Welle.\nΌπως αναφέρει, η Suddeutsche Zeitung του Μονάχου σχολιάζει ότι «στην πραγματικότητα πρόκειται περισσότερο για μια θεαματική κίνηση, με την οποία ο πρωθυπουργός Αντώνης Σαμαράς ήθελε να στείλει ένα μήνυμα προς το εσωτερικό αλλά και προς το εξωτερικό: στους πολίτες θέλει να δείξει, εγκαίρως πριν από τις εκλογές, ότι η κυβέρνησή του είναι σε θέση να ανατρέψει τη δύσκολη κατάσταση. Όσον αφορά τους Ευρωπαίους εταίρους το ζητούμενο ήταν μάλλον μια επίδειξη αυτοπεποίθησης, η οποία θέλει να τονίσει ότι οι Έλληνες δεν αφήνουν πλέον να τους υπαγορεύεται η πολιτική απ' έξω, αλλά πως διαθέτουν και πάλι εναλλακτικές πηγές χρηματοδότησης. Επίσης, το γεγονός ότι η έκδοση του ομολόγου πραγματοποιήθηκε μόλις μια μέρα πριν την επίσκεψη της καγκελαρίου στην Αθήνα μάλλον δεν είναι σύμπτωση».\nΗ Stuttgarter Zeitung επισημαίνει ότι η δεινή θέση στην οποία βρίσκεται η ελληνική οικονομία ουδόλως ενδιαφέρει τους επενδυτές, καθώς αυτοί γνωρίζουν ότι σε περίπτωση έκτακτης ανάγκης θα συνδράμουν οι Ευρωπαίοι εταίροι και η ΕΚΤ. «Μόνον όταν η Ελλάδα θα έχει εξυγιάνει όντως τα δημοσιονομικά της και δε θα εξαρτάται πλέον από τα δάνεια των εταίρων, θα έχει πετύχει τελείως το comeback. Αλλά αυτό θα διαρκέσει χρόνια ακόμη».\nΗ Welt υπογραμμίζει ότι, «όταν η τρόικα μάλωνε πρόσφατα με τους Έλληνες για την πρόοδο του προγράμματος μεταρρυθμίσεων, το Βερολίνο παρέμεινε περιέργως σιωπηλό. Έναν χρόνο πριν η Αθήνα θα δέχονταν εντονότατες επικρίσεις για μια τέτοια ξεροκέφαλη συμπεριφορά. Αντιθέτως, τώρα εκφράζεται χαρά για το γεγονός ότι οι ιδιώτες επενδυτές δανείζουν και πάλι χρήματα στη χώρα. Εντούτοις θα ήταν λάθος να επιτρέψει κανείς στην Ελλάδα την απρόσκοπτη πρόσβαση στο παλιό ναρκωτικό: η Ελλάδα είναι τόσο χρεωμένη, που δεν μπορεί να μιλάει κανείς για μια βιώσιμη οικονομική κατάσταση».\nΤο περιοδικό Der Spiegel σχολιάζει στην ηλεκτρονική του έκδοση ότι «μπορεί το γεγονός ότι ανέκτησε και πάλι την εμπιστοσύνη των χρηματαγορών να είναι μια καλή είδηση για την Ελλάδα, όχι όμως και για τον υπόλοιπο κόσμο. Η υψηλή ζήτηση για τα ελληνικά ομόλογα οφείλεται σε δυο παράγοντες», εκτιμά ο σχολιαστής και εξηγεί ότι αφενός υπάρχει σήμερα στον κόσμο ένα πλεόνασμα κεφαλαίου που αναζητεί επικερδείς επενδυτικές ευκαιρίες. «Στην απεγνωσμένη αυτή αναζήτηση έστω και μικρών αποδόσεων, το κεφάλαιο ρέει ακόμη και σε κερδοσκοπικές επενδύσεις, όπως είναι τα ελληνικά ομόλογα». Αφετέρου, σημειώνει ο σχολιαστής, οι επενδυτές ποντάρουν ήδη στο επόμενο bailout. «Προφανώς είναι βέβαιοι ότι η υπόλοιπη ευρωζώνη δε θα αφήσει την Ελλάδα να χρεοκοπήσει ξανά, καθώς οι συνέπειες της στάσης πληρωμών του 2012 ήταν ιδιαίτερα δραματικές».\nΣτο σχόλιό της η Frankfurter Rundschau επισημαίνει ότι ενόψει των ευρωεκλογών η Ευρώπη χρειάζεται θετικά μηνύματα. «Και αυτά έρχονται τώρα ειδικά από την Ελλάδα. Η χώρα ανακοίνωσε καταρχήν απροσδόκητα ένα πρωτογενές πλεόνασμα. Στη συνέχεια η Ελλάδα διασφάλισε, μόλις την περασμένη εβδομάδα, μια ακόμη δόση ύψους 10 δισ. ευρώ. Και τώρα η χώρα επέστρεψε στις αγορές. Η λιτότητα αποδίδει, αυτό είναι το μήνυμα, τουλάχιστον για το εξωτερικό. Στην Ελλάδα, όμως, υπάρχει μια διαφορετική οπτική γωνία. Εκεί δεν ξεχνούν τα σκληρά μέτρα λιτότητας. Το γεγονός, για παράδειγμα, ότι η κυβέρνηση προτίμησε να μειώσει τον κατώτατο μισθό από το να φορολογήσει τους εφοπλιστές. Δεν ξεχνούν επίσης τις περικοπές στο σύστημα υγείας αλλά και στις συντάξεις. Γι' αυτό το λόγο εκφράζονται φόβοι ότι στις ευρωεκλογές του Μαΐου θα επικρατήσει ο αριστερός λαϊκιστής Αλέξης Τσίπρας. Μεγάλες απώλειες θα πρέπει να αναμένουν κυρίως οι Σοσιαλδημοκράτες, ως οι μικρότεροι εταίροι της κυβέρνησης. Η δε πτώση της κυβέρνησης δεν μπορεί να αποκλειστεί».\n«Έξι λόγοι για τους οποίους η Ελλάδα μπορεί να ελπίζει» είναι ο τίτλος δημοσιεύματος της Frankfurter Allgemeine Zeitung, η οποία αναφέρει, σύμφωνα με το ethnos.gr, ότι η κ. Μέρκελ αυτή τη φορά, από την πλευρά της Ελλάδας, δε θεωρείται ότι πηγαίνει στην Αθήνα ως ελεγκτής, αλλά ως μάρτυρας της επιτυχούς ανάκαμψης και παραθέτει έξι λόγους για τους οποίους αυτό πράγματι ισχύει:\n1. «Η Αθήνα επέστρεψε στις αγορές». Η επιστροφή, έστω και με το συμβολικό μικρό δάνειο των τριών δισεκατομμυρίων ερμηνεύεται από την κυβέρνηση Σαμαρά ως απόδειξη ότι η χώρα έχει αφήσει πίσω της το καθεστώς του κινδύνου πτώχευσης και του παρία των αγορών, τονίζεται.\n4. «Στην Ελλάδα υπάρχει και πάλι οικοδομική δραστηριότητα». Τα δημόσια έργα τρέχουν ξανά, αναφέρει η εφημερίδα και σημειώνει ότι οι αυτοκινητόδρομοι στη βόρεια Ελλάδα κατασκευάζονται με κεφάλαια από τα ευρωπαϊκά ταμεία.\nΣτον επίλογο του άρθρου η εφημερίδα τονίζει ότι η αλλαγή της ατμόσφαιρας στη χώρα μας μπορεί να βοηθήσει ώστε η Ελλάδα να παραμείνει πολιτικά σταθερή και να μην αναλάβουν (την εξουσία) οι λαϊκιστές. «Η οικονομία ζητάει τα πρώτα σημεία ανάπτυξης να στηριχτούν με περαιτέρω μεταρρυθμίσεις. Η δημόσια διοίκηση της Ελλάδας είναι ακόμη πολύ μακριά από το επίπεδο που θα χρειαζόταν για βιώσιμη ανάπτυξη», καταλήγει το δημοσίευμα.


Tall Athens: Που μας πονεί και που μας σφάζει\nΠου μας πονεί και που μας σφάζει\nΉ αλλιώς "εκεί που ήσουν ήμουνα κι εκεί που είμαι θα ΄ρθεις".\nΕπειδή μερικές φορές νομίζουμε ότι ζούμε μόνοι μας σε αυτό τον κόσμο. Ότι οι δρόμοι, οι άνθρωποι και τα κτίρια που μας περιτριγυρίζουν είναι αυτά και δεν αλλάζουν. Πώς παντού τα ίδια γίνονται και όλοι τα ίδια κάνουν. Θα ήθελα να σας δείξω την ανάπτυξη και τα σχέδια για ανάπτυξη σε χώρες που ίσως δεν υποψιάζεστε. Όχι στους συνηθισμένους γνωστούς άγνωστους Αμερικάνους, Δυτικό-ευρωπαίους και Γιαπωνέζους. Ούτε καν στους Κινέζους βιομήχανους και στους Άραβες πετρελαιάδες του κόλπου. Χώρες που δεν είναι μακριά σε κάποια απόμακρη γωνιά του κόσμου, αλλά εδώ δίπλα μας, στη γειτονιά μας, στη θάλασσα μας.\nΑς ξεκινήσουμε, με τη φτωχική χώρα της Τυνησίας. To project λέγεται "Mediterranean Gate" και έχει συνολικό κόστος 14 δις $. Με την ολοκλήρωση του θα δημιουργηθούν 130.000 θέσεις εργασίας.\nΣυνεχίστε εδώ, αν αντέχετε.\nΣυνεχίζω με το Μπακού, την πρωτεύουσα του Αζερμπαϊτζάν. Μια χώρα που χτυπήθηκε από τον πυρετό του πετρελαίου και θέλει να το εκμεταλλευτεί στο έπακρο. Σας παρουσιάζω δύο από τα μεγάλα project. Το πρώτο έχει την ονομασία Crescent Tower και το δεύτερο Full moon rising.\nΑς δούμε τη Βαρσοβία, την πρωτεύουσα της Πολωνίας και δύο σημαντικά project. Το πρώτο είναι ο πύργος Zlota, με ύψος 192 μέτρα, το δεύτερο είναι απλώς ο ουρανός της πόλης όταν ολοκληρωθούν όλα τα καινούργια έργα.\nΑς πάμε στο Τελ-Αβιβ, την οικονομική πρωτεύουσα μιας χώρας που βρίσκεται σχεδόν διαρκώς σε εμπόλεμη κατάσταση. Έτσι είναι τώρα:\nΑν θέλετε να δείτε πως θα γίνει, κοιτάξτε εδώ.\nΈνα μόνο project, από την προσφάτως βομβαρδισμένη Βυρηττό σας δείχνω, τα υπόλοιπα να τα δείτε μόνοι σας εδώ. Το σύμπλεγμα ονομάζεται Phoenician Village.\nΑς μην απομακρυνθούμε πολύ όμως, ας γυρίσουμε στη γειτονιά μας. Ακολουθούν ορισμένα project από την πόλη των Τιράνων:\nκαι το masterplan ανάπλασης του κέντρου:\nΜια όμορφη νέα πρόταση έρχεται από την Πρίστινα, πρωτεύουσα του νεότερου κράτος των Βαλκανίων.\nΚαι μια πιο συμβατική πρόταση με την κλισέ ονομασία: World Trade Center, από την ίδια πόλη:\nΠιο αναλυτικά, διαβάστε εδώ.\nΗ όμορφη πόλη του Ζάγκρεμπ, προτείνει:\nΤι ετοιμάζει η γειτονική μας Σόφια με το συμβολικό όνομα Ακρόπολις?\nκαι με το συμβολικό όνομα Europa, και το καθόλου συμβολικό ύψος των 170 μέτρων?\nΑς κλείσουμε με την Εσπλανάδα από το Βουκουρέστι:\nΧμμμμ, λέω να μη συνεχίσω άλλο. Ελπίζω να μη σας κούρασα. Για όσους κατάφεραν και έφτασαν μέχρι εδώ, θέλω να πω ότι το post αυτό δεν έχει σκοπό ούτε να μας προβληματίσει, ούτε να μας κάνει να αισθανθούμε ανταγωνιστικά, ούτε να προχωρήσουμε σε κάτι επειδή το κάνουν και οι άλλοι. Έχει σκοπό κάτι πάρα πολύ απλό: να απομυθοποιήσει. Δεν είναι τίποτα το εγχείρημα των ουρανοξυστών. Όλοι το κάνουν, και πολλές χώρες φτωχότερες από τη δική μας και πολύ μικρότερες πόλεις από την Αθήνα και με πολύ χαμηλότερη πληθυσμιακή και οικονομική πυκνότητα από την πρωτεύουσα μας.\nΈνα πράγμα μόνο μας κρατάει και αυτό είναι η νομοθεσία, όχι η αδιαφορία των κατασκευαστών ή των αρχιτεκτόνων.\nΑναρτήθηκε από MetroGuardian στις 01:24\nΦίλε metroguardian σου βγάζω το καπέλο.\nΕίναι αδύνατον για οποιονδήποτε δεν έχει μολυνθεί από τα τηλεσκουπίδια και την τάχαμ "προοδευτική" ή δήθεν "ανανεωτική" (γιατί "φιλελεύθερη" σίγουρα δεν είναι) προπαγάνδα από όλα τα μέρη του πολιτικού φάσματος, είναι αδύνατον λέω, όσο και να προσπαθήσει, κάπως να μην νιώσει έστω και μια στιγμιαία θλίψη.\nΣίγουρα οι Έλληνες αρχιτέκτονες έχουν και τεχνογνωσία αλλά και τη δυνατότητα να κατασκευάσουν τέτοια κτίρια.\nΔέστε ας πούμε τι κατασκευάζει η Μηχανική στη Ρωσία και άλλες χώρες της Ανατολικής Ευρώπης κάνοντας κλικ εδώ -----------> http://www.skyscrapercity.com/showpost.php?p=20030228&postcount=783\nΤο θέμα είναι: Ποιες είναι οι δυνάμεις που φροντίζουν να μην γίνονται γνωστά αυτά τα επιτεύγματα των συμπατριωτών μας (για να μη μιλήσουμε τι γίνεται με όχι Ελλαδίτες αλλά και ομογενείς στον υπόλοιπο κόσμο).\nΠοιες είναι οι δυνάμεις εκείνες οι οποίες δεν αφήνουν να προχωρήσει τίποτε σε αυτή τη χώρα και προτάσσουν -συνεχώς- αφελείς και απληροφόρητους ανθρώπους μπροστά για να ματαιώσουν οτιδήποτε ξεπερνά την μετριότητα του "διαμπερούς" και του "φωταγωγού";\nΜε ποιο δικαίωμα μια μερίδα στρατευμένων δεν αφήνει όχι να γίνει τίποτα, αλλά να ακουστεί βρε παιδί μου και η άλλη άποψη σε τόσα άλλα πράγματα αλλά και στο αντικείμενο του παρόντος ιστολογίου;\nΧώρες οι οποίες πρόσφατα βασανίστηκαν από πολέμους και των οποίων οι πρόσφυγες κατέκλυσαν τη χώρα μας στο πρόσφατο παρελθόν παρουσιάζουν έστω και σε επίπεδο προθέσεων, projects τα οποία είναι -με εξαιρέσεις- έτη φωτός μπροστά σε οτιδήποτε έχει προταθεί από την εσωστρεφή νεο-Ελληνική αρχιτεκτονική κοινότητα.\n...και δεν ξέρω αλλά όταν θα ανακοινωθεί ότι κάποιο κτίριο στα Τίρανα (γιατί σε λίγα χρόνια αυτή θα είναι η μόνη πόλη με χαμηλότερα κτίρια από την Αθήνα στα Βαλκάνια) ξεπέρασε τον Πύργο των Αθηνών, ε, όσο και αν δεν είμαι "εθνικιστής" (αλλά ίσως "πατριώτης") κλπ κλπ, ε, θα νιώσω "κάπως".\nΜα θα μου πεις "εδώ αυτοί είναι πάμπτωχοι, από τα τσιμέντα θα κρίνουμε την πρόοδό τους;"\nΜα, για μια στιγμή βρε παιδιά: Δεν είναι οι παραπάνω εικόνες ενδείξεις καταλυτικών αλλαγών στις πόλεις που αναφέρονται; Δεν πρέπει έστω να καταγραφούν και να προβληματίσουν;\nΔηλαδή πως το πιο μικρό ή μεγάλο πράγμα που κατασκευάζεται στην Αθήνα η οποία στο κάτω-κάτω της γραφής ξεκοκάλισε και τρία κοινοτικά πακέτα και έκανε και Ολυμπιακούς- πανηγυρίζεται ενώ πολλαπλασίου μεγέθους και πολλαπλάσιας νεωτερικότητας κατασκευές σε κράτη μέχρι πρόσφατα ανυπόδητων διαγράφονται ή αγνοούνται επειδή θα μας ταράξουν τον ύπνο μας;\nΔεν σας φαίνεται ότι εδώ κάτι τρέχει;\nΚαι κάτι άλλο, επειδή παραπάνω ο φίλος metroguardian αναφέρθηκε σε πετροδολλάρια που κατασκευάζουν τέτοια κτίρια στην Τυνησία και το Μπακού:\nΚαι εδώ η Dubai Holdings κατέχει ένα σημαντικότατο μέρος του Marfin Investment Group. Υπάρχει η φήμη ότι η MIG πρότεινε να κατασκευαστούν παρόμοια projects εδώ πέρα αλλά το ΥΠΕΧΩΔΕ φυσικά... γύρισε από την άλλη μεριά και συνέχισε το ροχαλητό του. Επίσης διαβάστε τις δηλώσεις πολιτικών αρχηγών στο post για το πάρκο Ελληνικού. Όταν μια εταιρεία αντιμετωπίζεται με τόσο εμπάθεια και μικροψυχία από εύπορους πολιτικούς αρχηγούς οι οποίοι ξέρουν ότι κάνουν κακό στη χώρα τους με το να προσπαθούν να αποκομίσουν μικροπολιτικά οφέλη αφιονίζοντας αφελείς συμπολίτες μας, πως περιμένουμε να γίνει κάτι;\nΚαι όμως, ήδη είμαστε αρκετοί και πληθαίνουμε με το σκοπό της αντίδρασης απέναντι στη μονομέρεια και τον αστικό παραλογισμό που μας έχουν επιβάλλει.\nΕκείνο που μπορούμε να πούμε από εδώ και οπουδήποτε έχουμε βήμα, είναι ότι, έστω με απλοϊκή γραφή ("ναΐφ" που είπε κάποιος αρχιτέκτονας της παλιάς σχολής και εχθρός των ψηλών κτιρίων κάποτε), θα είναι να ζητάμε το δικό μας μερτικό σε ένα κόσμο που αλλάζει, από τα θετικά στοιχεία του οποίου σίγουρα είναι η καθ' ύψος αρχιτεκτονική και κατασκευαστική δημιουργία. Όπως και το ότι θα ζητάμε από καρδιάς, όλοι όσοι μας διαβάζετε και συμφωνείτε (και είστε πλέον ΠΑΡΑ ΠΟΛΛΟΙ το ξέρω), να συνταχθείτε μαζί μας σε μια υψηλή ενατένιση των αστικών μας πραγμάτων\nΌταν ήμουν μικρός, νόμιζα πως το αυτονόητο είναι ταυτόχρονα και το πιο εύκολα αντιληπτό, εκείνο για το οποίο οι εξηγήσεις περιττεύουν. Τελικά, δεν είναι ακριβώς έτσι. Τίποτα δεν είναι αυτονόητο. Οι άνθρωποι, είμαστε πλάσματα της συνήθειας και, αν δε μας χτυπήσει η ανάγκη για αλλαγή στο κεφάλι (ή στο στομάχι), αυτονόητο είναι το συνηθισμένο, προβλέψιμο και "ασφαλές".\nΧρειαζόμαστε ένα ταρακούνημα για να αναθεωρήσουμε τη στάση μας. Και το ν'ανοίξει κανείς τα μάτια του και να κοιτάξει γύρω του, πέρα από τα στενά "γεωγραφικά" και κοινωνικά όρια που καθορίζονται απο τα σπίτι/δουλειά/οικογένεια-γκόμενα/εξοχικό/μπουζούκια, είναι μια αρχή. Το σύμπαν συνεχίζεται και πέρα απο αυτά.\nΟι ουρανοξύστες προορίζονται μόνο για γραφεία ή είναι και για κατοικίες?\nΣτις παραπάνω περιπτώσεις είναι κυρίως για γραφεία, χωρίς αυτό όμως να σημαίνει ότι σε αυτά τα συγκροτήματα δεν θα υπάρξουν πύργοι κατοικιών ή ξενοδοχεία.\nΧρήσιμο είναι να σημειωθεί ότι για την Αθήνα εγώ προσωπικά δεν θα πρότεινα να γίνει η αρχή με πύργο κατοικιών αλλά με ένα εμβληματικό συγκρότημα γραφείων-ξενοδοχείων και άλλων δημοσίων και εμπορικών χρήσεων.\nΊσως αργότερα και αφού υπάρξει μια πρώτη αποδοχή του ύψους στον Ελλαδικό χώρο, να είναι δυνατή η κατασκευή κτιρίων κατοικιών. Για αρχή πάντως δε θα το συμβούλευα διότι ενδέχεται να αποτύχει το εγχείρημα. Οι αντιδράσεις μπορεί να είναι περισσότερες και κυρίως, μπορεί να υπάρξει και εμπορική αποτυχία εφόσον άλλο πράγμα για τον Έλληνα είναι το να δουλεύει σε γραφείο με θέα και να φεύγει, και άλλο είναι να κατοικεί κάπου ψηλά συνέχεια.\nΑλλά τι λέω, όλα αυτά βέβαια αλλάζουν, και αλλάζουν γρήγορα :)\nΓια το αν χρειαζόμαστε ουρανοξύστες ή όχι είναι μια μεγάλη κουβέντα (όλο το ενδιαφέρον blog σας είναι αφιερωμένο σ'αυτήν) . Προσωπικά , να δεχτώ ότι υπάρχουν αρκετά άθλια "μικρά" κτίρια στο Λεκανοπέδιο που αν γκρεμιστούν και αντικατασταθούν από 2-3 ουρανοξύστες (με ανάλογη εξοικονόμηση χώρου για πράσινο,κήπους κλπ) θα ήταν καλύτερα για όλους .\nΑλλά ρε παιδιά ... από αυτά τα "project" που μας δείχνετε σ'αυτό το post , τι ακριβώς ζηλεύετε ; Μεγαλειώδεις ΑΣΧΗΜΟΙ "λευκοί ελέφαντες" που ΘΑΑΑ γίνουν ΑΑΑΝ γίνουν (ας πούμε για χώρες όπως η Τυνησία πολύ αμφιβάλλω ). Κυρίως όμως ΑΣΧΗΜΟΙ . Τι ακριβώς σας αρέσει από αυτή την ΑΗΔΙΑ της Πρίστινα (το μόνο επιχείρημα θα μπορούσε να είναι πως έτσι κι αλλιώς είναι μια αθλια πόλη που είναι ακόμα πιο άσχημη-ομοίως και για τα Τίρανα) . Οι όντως πανέμορφες πόλεις του Ζάγκρεμπ και της Βαρσοβίας , τι τις θέλουν αυτές τις αηδίες ; Τα μόνα όμορφα αυτού του post είναι αυτά του Tel-Aviv και θα έλεγα και του Μπακου (το ποιοι θα τα χρηματοδοτήσουν και το αν θα έχουν εμπορική επιτυχία πολύ αμφίβολο το βλέπω για το Αζερμπαϊτζάν , αλλά τέλος πάντων) .\nΑυτό που θέλω να πω είναι πως αν αυτή είναι η αισθητική των "tall city fans" :), τότε προβληματίζομαι αρνητικά .\nΚαι μια "άσχετη" ερώτηση : Καθώς τα γυάλινα κτήρια είναι και τα πιο ενεργοβόρα , μήπως τέτοιες επιλογές είναι λίγο εκτός εποχής ; H οικολογική παράμετρος λαμβάνεται υπόψη από τους κατασκευαστές των ουρανοξυστών , υπάρχουν και "πράσινοι" ουρανοξύστες ;\nΚαταρχήν συγχαρητήρια για το εξαιρετικό post, δείχνει πόσο πίσω έχουμε μείνει στην Ελλάδα στο ζήτημα αυτό.\nΑπλώς θα ήθελα να τονίσω κι εγώ με τη σειρά μου ότι δεν πρέπει να συγχέουμε την κατασκευή τεράστιων projects με την πραγματική εικόνα της οικονομίας μιας χώρας.\nΤέλος όσο αφορά το τελευταίο comment: Οι ουρανοξύστες είναι απαραίτητοι σε κάθε σύγχρονη πόλη για τον απλό, απλούστατο λόγο ότι αφήνουν πολύ ελεύθερο χώρο για άλλες χρήσεις. Το να συνδυάζεται και μια αρχιτεκτονική σε αυτά τα κτήρια μαζί με την "πρακτική" χρησιμότητα τους είναι ευπρόσδεκτο. Τώρα αν σε κάποιον δεν αρέσουν κάποια κτήρια, νομίζω ότι είναι καθαρά υποκειμενικό. Τέλος όσο αφορά το "ενεργοβόρα" δε συμφωνώ ότι είναι. Με τις σύγχρονες μεθόδους των κατασκευών κάθε άλλο παρά τέτοιες είναι αυτές οι κατασκευές, χωρίς να βάλουμε και τους ελεύθερους χώρους που δημιουργούνται(πράσινο,πλατείες κλπ).\nΠαιδιά, για να μιλήσω τη γλώσσα του συρμού, αλλού είναι το διακύβευμα: Στο ότι οι έως τώρα ανύπαρκτες αυτές πόλεις θέλουν να αναγεννηθούν και σαν μέρος της αναγέννησης τους προτάσσουν ΚΑΙ τα ψηλά κτίρια.\nΤώρα όσον αφορά την αισθητική, όντως μερικά από αυτά είναι αμφιλεγόμενα (της Πριστίνας ας πούμε είναι πολύ ογκώδες και λαμβάνοντας υπόψη και το μέγεθος της πόλης, δεν ξέρω αν είναι και βιώσιμο).\nΑυτό το οποίο όμως βλέπουμε είναι προσπάθειες αστικής αναγέννησης και αυτό θα έπρεπε να είναι το ζητούμενο και σε εμάς.\nΌσοι ζουν στην Βόρειο-Ανατολική Αθήνα και πρέπει να ρυθμίσουν μια υπόθεση τους στις διάσπαρτες υπηρεσίες της "Νομαρχίας Ανατολικής Αττικής" πόσες φορές δεν έχουν ταλαιπωρηθεί προσπαθώντας να παρκάρουν σε στενούς δρόμους ανάμεσα στην Αγία Παρασκευή και το Χαλάνδρι, ψάχνοντας για μια "υπηρεσία" ανάμεσα σε δεκάδες κακοκτισμένα κτίρια της δεκαετίας του 80 (πάλι καλά)διάσπαρτα κατα μήκος της Λ. Μεσογείων τα οποία... πάλιωσαν μόλις δόθηκαν σε χρήση;\nΚαι όπως! Λίγο πιο κάτω, περιμένουν ολόκληρες εκτάσεις στην περιοχή πέριξ του υπό περάτωση σταθμού του μετρό του "νομισματοκοπέιου" όπου με δυο-τρείς ουρανοξύστες θα λυνόταν το πρόβλημα. Με 10.000 θέσεις πάρκινγκ, με οργανωμένη διαρρύθμιση κλπ.\nΕίναι θέμα αισθητικής, νοοτροπίας και αστικής σκέψης.\nΤο θεμα φυσικα δεν ειναι οικονομικο ουτε ελλειψης ζητησης χωρων και ενδιαφεροντος για ακινητα.Το θεμα ειναι αν θελουμε να καταστρεψουμε τον οριζοντα της αθηνας με κολλοσιαια φαραωνικου μεγεθους και αμφιβολης αισθητικης κτιρια.Το οτι η Αθηνα εχει μεινει πισω νομιζω οτι ειναι συνειδητη επιλογη και οχι ατυχημα.Ο πυκνος πολεοδομικος ιστος της Αθηνας δεν μπορει να υποστηριξει μεγαλα κτηρια οχι κοντα στο κεντρο και τα μνημεια τουλαχιστον.Το οτι δεν εχουν φτιαχτει συγκροτηματα στα προαστια της πολης(οπως στο Παρισι)ειναι καθαρα θεμα μικροσυμφεροντων.Μαλλον η Αθηνα θα μεινει με τον "ουρανοξυστη της InterAmerican"\nΔε νομίζω ότι αν υπάρξει μια λογικής κλίμακας ανάπτυξη προς τα πάνω ότι θα καταστραφεί ο ήδη βαθύτατα πληγωμένος Αθηναϊκός ορίζοντας. Φυσικά και δε μιλάμε για ανέγερση κοντά σε μνημεία και τοπόσημα. Τώρα όσον αφορά τα μικροσυμφέροντα, αυτό συζητείται εφόσον λογικό είναι ότι θα υπάρξουν αντιδράσεις. Και σε τι όμως δεν υπήρξαν; Δεν υπήρξαν για μουσεία; Για εμπορικά κέντρα;\nΚαι ναι μεν υπάρχει η λογικοφανής άποψη η οποία λέει ότι η Αθήνα είναι πυκνοχτισμένη. Και όμως!!! Το Ελληνικό και ο Ελαιώνας είναι γύρω στα 15,000 τμ ΤΟΥΛΑΧΙΣΤΟΝ. Χώρια η Δραπετσώνα και άλλα μέρη.\nΛύσεις υπάρχουν. Υπάρχει θέληση;


Τα θέατρά μου: Science Reactors, καταλύτες γέλιου - Στα πλήκτρα\nBy stapliktra on 23 July, 2016 in Γονεϊκά, Είδα κι άκουσα, Έφηβοι\nΘέλω να σας συστήσω τους Science Reactors αν δεν τους γνωρίζετε ή δεν τους έχετε ήδη ακουστά. Πρόκειται για μια παρέα επιστημόνων, νέων και λιγότερο νέων –φυσικών, χημικών, βιολόγων, αστροφυσικών– που αποφάσισαν οικειοθελώς να βγουν από την απομόνωση του εργαστηρίου τους και να επικοινωνήσουν τα «μυστικά» της επιστήμης και της τεχνολογίας στους κοινούς θνητούς με κατανοητό και κυρίως διασκεδαστικό τρόπο. Γι’ αυτό, συνδύασαν την επιστήμη με την κωμωδία και πιο συγκεκριμένα με το stand-up comedy και έφτιαξαν μια γοητευτική μείξη που οι ίδιοι ονομάζουν stand-up science.\nΤους πρωτοείδα τον Δεκέμβριο όταν με προσκάλεσαν στην παράστασή τους στο Ινστιτούτο Παστέρ. Είχε ανάλαφρη ατμόσφαιρα και αβίαστο γέλιο από το ενθουσιώδες κοινό που είχε πλημμυρίσει το αμφιθέατρο μέχρι έξω από τις πόρτες. Ξέρω ότι έκτοτε μεσολάβησαν πολλές εμφανίσεις με ενδιάμεσες στάσεις στο The Hub Events, στο Ίδρυμα Μείζονος Ελληνισμού, στο TEDx Patras 2016 και αλλού μέχρι που τους ξαναείδα έξι μήνες αργότερα, στο θέατρο Άβατον τον Ιούνιο. Σε αυτή τη δεύτερη συνάντησή μας διαπίστωσα ότι η ομάδα είχε εξελιχθεί πολύ, είχε κατακτήσει σκηνική άνεση, είχε ανανεώσει τη θεματολογία της με καινούρια κείμενα. Αντιμετωπίζουν τόσο τον εαυτό τους όσο και το κοινό με έλλειψη σοβαροφάνειας, αυτοσαρκάζονται και παίζουν με τη διάθεση των θεατών αυτοσχεδιάζοντας έξυπνες ατάκες και λογοπαίγνια.\nΜε εντυπωσιάζει η αφοσίωση όλων των μελών της ομάδας στο σκοπό τους, που «κλέβουν» χρόνο από τη δουλειά ή από την έρευνά τους για να επικοινωνήσουν το μεράκι τους για την επιστήμη μέσα από την τέχνη του stand-up. Οι «reactors» που μας διασκέδασαν επί σκηνής ήταν στην πλειονότητά τους άντρες – αυτό είναι δυστυχώς ο κανόνας στο stand up comedy – ωστόσο η Χρυσάνθη, η μοναδική γυναίκα στην τελευταία παράσταση, ήταν μία από τις πιο σπιρτόζικες παρουσίες.\nΟ ηλεκτρολόγος μηχανικός Δημήτρης Δούκογλου που προλογίζει την παράσταση καθώς και τον κάθε περφόρμερ ξεχωριστά είναι γεννημένος κονφερασιέ και έχει απίθανη αίσθηση του χιούμορ.\nΚαι οι δύο παραστάσεις που παρακολούθησα ήταν κατάμεστες από κόσμο και αυτό πιστεύω έχει να κάνει με το ότι οι Science Reactors δρουν… καταλυτικά και είναι αληθινοί σε αυτό που κάνουν. Αν θέλετε να τους γνωρίσετε από κοντά, παρακολουθήστε εδώ τις δράσεις τους.\nΣτα παρασκήνια: Ελένη Γραμματικοπούλου, Ιδέα – Σχεδιασμός – Συντονισμός\nscience reactors, stand-up comedy, Δημήτρης Δούκογλου, επιστήμη και κωμωδία, επιστήμη και ψυχαωγία, θέατρο Άβατον